Diabierna 18 di Augustus 2023 www.bondia.com Email: noticia@bondia.com Tel: 582-7800 Fax: 582-7044 1,75 Florin 


Un aña escolar nobo ta cuminsa 


•	 Acuerdo	firma	pa	 


100	bari	di	sushi	na	 
costa	di	Aruba 


•	 Sint	Aloysius	 


School	back	na	 
Noord	na	fin	di	 
september 


•	 Elliott	Loonstra	PLY	 


ta	gana	3	medaya	 
di	brons	pa	Aruba 


Pagina 3 


Cuerpo di Polis buscando testigo di 


accidente fatal na Havenstraat 
Pagina 4 


Pagina 3 


Pagina 17 


Pagina 10 


Pagina 9 


Hoben Hulandes busca pa dobel 


homicidio na Italia 


Temblor di 6.3 a sacudi Bogota y 


centro di Colombia 


Pagina 2 


Amelia Elskamp: 
“Sigui bo soñonan pasobra 
esaki ta bo momento, nos 
momento” 


Diasabra: Keda pendiente pa nos edicion di Aruba Vandaag 


Pag 5 


LOCAL 
A2 


Diabierna 18 augustus 2023 
Scol Soeur Juliette a duna bonbini na aña escolar nobo 2023-2024 


Ayera tabata e dia unda 
scolnan rond di Aruba a 
duna un caluroso bonbini 
na un aña escolar nobo y 
tambe studiantenan yen 
di entusiasmo a cuminsa 
yega trempan pa haci nan 
best den caminda aki cu 
pa algun di nan tabata 
e prome biaha. Pa esaki 
Minister 
di 
Enseñansa 
Endy Croes a duna un 
conferencia di prensa na 
Scol Soeur Juliette. 


Pa duna un palabra di pabien 
y di exito na tur studiante y 
juffrouwnan, ayera Minis- 
ter Croes a acerca na Scol 
Soeur Juliette pa igualmente 
introduci e cabesante di scol 
nobo Natalie Chong. Den 
esaki tambe a keda inaugura e 
proyecto di airco na tur lokaal 
cu oficialmente a keda cla. 
Anteriormente conoci como 
Emma School, e scol aki a 
cuminsa na 1954, kiermen 69 
aña pasa na su localidad ante- 
rior y na 2001 a muda na un 
edificio na Ayo na unda min- 
ister Croes a sigura cu hopi 
reto a keda na caminda di nan 
tabata un buraco cu tabatin 
patras di scol e cual a keda 
cera un aña atras pero e deseo 
tabata pa por tin un airco na 
tur e lokaal di e scol. 
Cambio Climatico ta cau- 
sando hopi desaroyo pa loke 
ta trata e clima lo cual ta trece 


cune hopi calor. Special- 
mente na Aruba cu ta un isla, 
hopi scol a bay den fase pa 
pone airco y mientras tanto e 
scol no a logra esey den trans- 
curso di e añanan cu a pasa. 
Tabata juni di aña pasa unda 
cu Minister Croes hunto 
cu Prome Minister Evelyn 
Wever-Croes a priminti cu lo 
traha pa por aloca e airconan 
den scol aki pa loke el a sigura 
cu “no tabata un trabou facil; 
mester a traha diferente rap- 
port, contrata companianan y 
banda di esey, ELMAR tambe 
mester a duna di su parti pa 
aumenta e capacidad y por 
carga e proyecto aki, awe 
hopi contento nos a ricibi e 
bon noticia cu tur e airco a 
start,” el a bisa. 
Tabata un total di 38 airco 
loke a keda instala den e lo- 
kaalnan di e scol aki cu taba- 
tin solamente airco den e ofi- 
cinanan y den esaki, Minister 
a gradici e ex-cabesante juf- 
frouw Joyceline cu tabata un 
persona clave den proyecto 
aki. 


Minister Croes tambe a in- 
forma cu esaki no ta e unico 
scol cu tin un proyecto di air- 
co sino cu tambe na Paradera 
tabatin un otro scol di DPS 
cu e mesun problema aki, 
scol Caquetio tambe ta den 
plannan y segun el a sigura, 
casi 95% di scol tin airco caba 
y esnan cu ta falta nan ta bay 
percura pa por finalisa esey 
den aña escolar aki. 
Di su parti, Natalie Chong 
cu for di awor ta fungi como 
cabesante di scol a duna pa- 
labranan 
di 
gradicimento 
na minister Croes pa cu e 
proyecto aki y tambe a ex- 
presa cu “awendia airco no 
ta un luho pero mas tanto 
un necesidad y aworaki nos 
muchanan por disfruta di un 
di un les na un lokaal cu un 
clima agradabel pa asina nan 
por concentra y funciona op- 
timal, full ekipo di scol Soeur 
Juliette ta hopi contento cu e 
proyecto di airco a logra fi- 
nalisa prome cu aña escolar a 
cuminsa,” el a sigura. 


Un aña escolar nobo ta cuminsa 


Ayera mainta trempan, 
muchanan a bolbe yena 
e edificio y pleinnan di 
scol cu nan entusiasmo 
y alegria: un aña escolar 
nobo ta cuminsa. 


Despues di un descanso bon 
mereci durante vakantie, e 
muchanan ta back pa conti- 
nua nan educacion pa asina 
nan ta bon prepara pa con- 
tribui na un sociedad inteli- 
gente, sano y productivo den 
futuro. 
Bon Dia Aruba a bishita Arco 
Iris Kleuterschool, Rosario 
College, Scol Preparatorio 
Sabana Basora y Colegio 
Santa Famia pa haya un bista 
di e atmosfera pa e aña es- 
colar nobo, unda por a mira 
hopi di e muchanan cu son- 
risa riba nan cara y e alegria di 
wak nan amiguitonan di scol 
y nan maestronan atrobe. 


Bon Dia Aruba ta desea tur 
mucha, maestro y mayornan 
hopi sabiduria, forsa y bon 
suerte pa un aña exitoso! 

Cuerpo di Polis buscando testigo den accidente fatal na Havenstraat 


Tabata dia 14 di juli ora 
diferente medio di comu- 
nicacion a reporta un acci- 
dente fatal na Havenstraat 
den oranan di anochi, na 
unda tabata envolvi dos 
auto y debi na heridanan 
basta grave cu e accidente 
a causa den un persona cu 
tabata coriendo den un 
di e autonan aki dianan 
despues el a muri. 


Pa esaki, Cuerpo di Polis a in- 
forma ayera atardi cu riba 14 
di juli 2023 pa mas of menos 
10:50 di anochi tabatin un 
dalmento entre dos auto den 
Havenstraat na Oranjestad. 
Den e accidente aki un di e 
chauffeurnan 
lamentable- 
mente a perde su bida. Tras 
di e dos autonan tabatin un 
chauffeur di brommer ta bin, 
cu probablemente tabata tes- 
tigo di e accidente. Ta pidi e 


chauffeur di brommer como 
tambe e dama bisti na blan- 
co para riba trottoir pa tuma 
contacto cu polis. 
Koninklijke Marechaussee ta 
investigando un accidente di 
trafico cu consecuencia fatal 
cu a tuma lugar den Haven- 
straat na Oranjestad. Alavez 
ta haci un suplica si tin mas 
testigonan cu a wak e acci- 
dente, pa tuma contacto mas 
pronto cu ta posibel cu tiplijn 
di polis cu ta 11141 of por 
manda un Whatsapp na polis 
di trafico via number 597- 
5191. 


Hechonan 
Hawin Harold J. Ruiz di 31 
aña di edad, ken diabierna 14 
di juli ultimo a keda involu- 
cra den un accidente fatal na 
districto di Playa. 
Mediante un comunicado di 
prensa, Cuerpo Policial ayera 


diadomingo a informa comu- 
nidad cu pa 10:56pm central 
di polis a haya e notificacion 
di un accidente entre dos 
auto na altura di Boolchand’s 
den Havenstraat na Oranjes- 
tad. 
Polis a señala cu na yegada di 
patruya a topa cu e chauffeur 
di e auto Suzuki color shini- 
shi gravemente herida unda 
a pidi ambulance cu maximo 
urgencia y na nan yegada e 
personal di ambulance a sta- 
bilisa e victima y transport’e 
mesora pa Dr. Horacio Odu- 
ber Hospital. 


Na e sitio di e sucedido a pre- 
senta specialistanan di trafico, 
polis tecnico, fiscal y departa- 
mento di slachtofferhulp. 
Diasabra 15 di juli despues 
di 11’or di anochi, polis a 
haya informacion cu e chauf- 
feur involucra di accidente a 


fayece na Hospital. 
Dokter a constata morto di e 
homber yama Hawin Harold 
J. Ruiz, naci na Aruba, dia 26 
januari 1992 e cual lamenta- 
blemente a bira e di seis mor- 
to den trafico pa aña 2023. 


Cuerpo Policial a informa cu 
e caso ta bao investigacion y 


e curpa a keda confisca riba 
ordo di fiscal. Alabes tin un 
persona deteni den e caso aki. 
Esaki ta otro tragico accidente 
cu ta tuma luga na unda otro 
persona hoben a perde su 
bida, tabata dos siman pasa 
tambe ora otro persona di 37 
aña tambe a keda involucra 
den otro incidente fatal. 


Sint Aloysius School lo bay back na su localidad na Noord na fin di september 


Por fin despues di varios 
aña, Sint Aloysius School 
su studiantenan, docen- 
tenan y trahadonan ta 
bay haya nan scol anterior 
back full renoba segun 
loke minister di Enseñan- 
sa Endy Croes a informa 
ayera mainta den un de- 
claracion na Bon Dia Aru- 
ba. 


“Hopi biaha ora tin construc- 
cion tur cos ta den man di 
gobierno y hopi biaha ma- 
terial por a yega laat pero lo 
cual a tuma luga tambe nos sa 
cu ta falta e fase final cu ta e 


ponemento di asfalt cu DOW 
a priminti nos cu e siman aki 
esey lo cuminsa tuma luga y 
un bes esey ta cla ta falta al- 
gun detaye como desague 
y tambe a aloca un gymzaal 
cu no tabata existi, SKOA a 
manda nos un carta cu e si- 
man di 20 pa 28 di september 
nan kier muda, pues como 
gobierno responsabel nos a 
alarga e huur na e otro edifi- 
cio cu tabata cancela caba pa- 
sobra nos a kere cu nos por 
a logra den augustus, pero si 
tur cos lo cana bon e siman 
di 20 pa 28 di september e 
mudamento lo tuma luga y 


manera vakantie di october lo 
caba, Sint Aloysius ta bay den 
nan scol nobo ful renoba,” 
minister Croes a señala. 


Tabata na juni di aña 2021 ora 
miembronan di Sint Aloy- 
sius a tene un conferencia di 
prensa pa exigi clarificacion 
tocante situacion di nan scol 
ya cu varios aña caba nan a 
muda na un edificio na L.G 
Smith Boulevard y nan local- 
idad mes tabatin basta daño 
di infrastructura, a ser van- 
dalisa manera su cabesante 
Vladimir de Cuba a confirma 
e tempo ey. 


Asina mes, el a sigura cu scol 
aki nunca tabatin airco y taba- 
tin temporada cu e calor den 
e klasnan tabata insoportabel 
pa e muchanan y personal, 
loke no ta nada agradabel pa 
duna les den ambiente ey pa 
motibo cu alumnonan mes- 
ter siña na un manera opti- 
mal y muchanan por ta mas 
trankil. 


Tanto ciudadanonan como 
docentenan y studiantenan 
ansiosamente ta warda pa nan 
scol pronto lo keda cla pa asi- 
na nan por bay na e localidad 
cu ta kedando full renoba y 
cu a haya contratempo cu no 
por a cuminsa e aña escolar 
nobo aki manera a wordo in- 


forma riba varios comunica- 
do di prensa di gobierno mes. 


Minister Croes a informa cu 
manera ta conoci desde aña 
2015, scol basico Sint Aloy- 
sius School na Noord a bin 
ta haciendo varios peticion 
pa renoba e edificio di e scol, 
mirando e estado critico cu 
e edificio tabata aden. Esaki 
naturalmente no tabata un 
ambiente sigur pa e alum- 
nonan haya les. Den pasado 
diferente departamento di 
gobierno y instancia a bishita 
e scol y por mira cu e edificio 
no tabata adecua pa siguridad 
di e mucha- y maestronan, 
pero asina mes no tabatin 
ningun accion riba e situa- 
cion aki. 

A firma acuerdo pa pone 100 bari di sushi na costa di Aruba 


Ayera mainta Minister di 
Turismo y Salud Publico, 
Dangui Oduber a anun- 
cia a firma di e acuerdo 
entre Gobierno di Aruba, 
Tourism 
Product 
En- 
hancement Fund (TPEF) 
y Serlimar relaciona cu e 
100 bari di sushi cu ta bay 
wordo aloca na e costa di 
Aruba. 


Den luna di juni Minister 
Oduber, hunto cu TPEF, 
Serlimar y DOW, a anuncia 
e acuerdo aki na unda TPEF 
lo haci e compra di 100 bari 
di sushi cu ta bay wordo poni 
den 10 area cu ta ser asigna 
pa DOW pa asina e ploegnan 
cu tin contract cu TPEF por 
haci e trabao di mantencion 
di limpiesa na e areanan aki. 


Serlimar ta e compania encar- 


ga cu provee e barinan di su- 
shi y instala esakinan. DOW 
ta e Departamento encarga cu 
coordinacion di unda e bari- 
nan lo wordo ubica. 


“E obhetivo ta pa nos man- 
tene e areanan aki limpi na 
tur momento, un Aruba lim- 
pi sigur ta e 


imagen cu nos kier ofrece 
na nos localnan, pero sigur 
na nos bishitantenan, sigur 
tambe 
p’esey e acuerdo di coopera- 
cion aki ta asina importante y 
ya nos tin e barinan di sushi 
despues cu 
nos a hiba e proceso di des- 
taho pa nos yega na e acuerdo 


cu Serlimar,” Minister Odu- 
ber a 
remarca durante e conferen- 
cia di prensa luna pasa. 


A traves di un comunicado 
di prensa Minister Oduber a 
anuncia ayera e firma oficial 
di e acuerdo pa cuminsa aloca 
e 100 barinan di sushi. Se- 
gun e mandatario a indica ya 
caba por cuminsa tuma nota 
di e basenan di concreet cu a 
wordo basha rond di e costa 
di Aruba caminda e barinan 
lo mester wordo aloca. 


E 100 barinan aki ta bay wor- 
do aloca den e 10 areanan ca- 
minda e ploegnan di TPEF 
ta opera. E areanan aki lo ta 
entre Arashi Beach y Baby 
Beach. TPEF tin un total di 
10 ploeg cu ta mantene nos 
costa y beachnan limpi. 


Minister Oduber a indica 
cu e barinan aki lo ta facil pa 
identifica como cu riba nan 
ta bay tin e logo di TPEF. 
Tambe e ploegnan aki lo ta 
responsabel pa piki e sushi di 
e barinan aki. 


TPEF a keda funda na aña 
2010 y ta un fondo cu a wor- 
do traha cu e proposito pa 
inverti den proyectonan cu ta 
contribui na e mehoracion di 
e producto turistico di Aruba. 


Minister Oduber a splica cu 
e obhetivo ta pa Aruba su 
costanan keda limpi pa asina 
por brinda un miho producto 
na e bishitantenan. “Un me- 
dio ambiente limpi caminda 
nos localnan por disfruta di 
nos beachnan hunto cu nan 
famia.” 


Monumento ex-Botica Aruba ta finalisa su restauracion y ta yama bon 
bini na Cocolishi Studio 


Ayera 
mainta 
durante 
un conferencia di pren- 
sa directora di Stichting 
Monumentenfonds Aruba 
(SMFA), 
Anne 
Witsen- 
burg, hunto cu Minister di 
Cultura y Finanzas, Xio- 
mara Maduro, a anuncia 
e finalisacion di restaura- 
cion di e edificio ex Boti- 
ca Aruba, situa na Steen- 
weg19. 


“E restauracion a yega su final 
y nos ta yama bon bini na nos 
huurdo nobo. Mi kier tuma e 
oportunidad aworaki pa bisa 
un gran danki na un y tur cu a 
yuda nos y cu ta contribui na 
e proyecto aki,” Witsenburg a 
expresa. 


El a splica cu e proyecto aki 
en particular a tuma hopi 
tempo y ta eigenlijk e proyec- 
to mas largo cu SMFA ta- 
batin. Tur cos a cuminsa na 
momento cu e fundacion a 
cumpra e edificio y a pone 
esaki disponibel pa artistanan 
local pa un tempo. Despues a 
cuminsa cu e restauracion di 
parti pafo di e edificio, pero 
despues COVID-19 a yega y 
a atras trabaonan. Despues di 
covid e fundacion a cuminsa 
cu e restauracion di e parti 
abao di e edificio y aworaki a 
yega e mmento cu e restaura- 
cion a yega su final. 


“Kiermen poco poco, pero 
nos a logra. Semper un 
proyecto asina ta un esfuerso 
di full un grupo y nos ta su- 
per contento. Mi kier gradici 
y duna un pabien na nos 
huurdonan nobo cu ta Co- 


colishi Studio. Monumen- 
tenfonds ta super orguyoso 
cu nos a cuminsa aporta na 
negoshinan creativo. Nos a 
cuminsa cu e chef’s table res- 
taurant cu ta ubica na e parti 
abao, esta Koal Restaurant, y 
aworaki Cocolishi Studio,” 
Witsenburg a resalta. 


Minister Maduro a remarca 
cu e edificio di ex Botica 
Aruba tin un historia largo, 
pero tambe tin un historia cu 
ta haci e anuncio di e huur- 
donan nobo mas special pa 
motibo cu e ta un studio. 


El a conta cu den pasado tam- 
be tabatin un studio, segun e 
por a compronde, na unda 
sr. Edison Croes, un tempo 
tambe tabata den e parti di 
musica. 


“Awe pa nos esaki ta bunita 
pasobra tabata un caminda 
largo, manera cu a wordo 
bisa. Un caminda largo na 
unda cu sigur na 2021 nos 
tabata aki na unda tabatin e 
restauracion di e casco, pafo 
di e edificio pasobra paden 


ainda no tabatin un huurdo 
y p’esey e ora claramente ora 
bo tin un huurdo bo por bay 
paden pa haci tur e cambion- 
an necesario,” el a resalta. 


Den luna di februari tam- 
be Minister Maduro tabata 
presente pa e anuncio di e 
huurdonan di e piso abao di 
e monumento cu a bira Koal 
restaurant. 


“Bo ta wak cu pasado ta trece 
presente, e hobennan cu ta 
bay sigui duna e edificio aki 
su historia y pesey awe sigur 
mi kier felicita e hobennan 
Pierre y Britney Koolman cu 
a scoge e edificio aki pa ubica 
nan negoshi di produccion, 
Cocolishi Studio,” Minister 
Maduro a expresa. 


El a enfatisa cu e iniciativa 
di e hobennan ta admirabel 
pasobra por wak cu e hoben- 
nan no ta para keto, ta tuma 
e risico pa haci negoshi y ta 
scoge un monumento. “Un 
monumento tambe cu ta bay 
conta nan historia como co- 
merciantenan,” el a agrega. 


El a recorda cu desde 2015 
a cuminsa cu trabaonan pa e 
edificio aki na unda a cumpra 
e edificio, na 2016 e edificio a 
ricibi su e seyo di proteccion 
y di eynan a sigui cana un 
caminda pa awe finalmente 
e edificio ta completamente 
renoba. 


Pierre Koolman di Cocolishi 
Studio a resalta cu pa nan e ta 
“un honor grandi” pa nan por 
cuminsa un etapa nobo pa 
nan negoshi den un monu- 
mento. 


El a indica cu e ta pensa e ta 
mas destino con e compania 
ta klop cu un monumento 
pasobra e studio ta tene cul- 
tura y Aruba en general den 
su business model, den sen- 
tido cu nan ta usa recursonan 
di Aruba cu ta hende, mate- 
rial of arte, tur cos cu tin di 
haber cu Aruba. 


“Mi ta haya Cocolishi ta 
klop perfectamente den un 
monumento, den playa na 
Oranjestad. Mi kier a gradici 
Anne, danki pa e pasenshi y 
mi ta hopi agradecido tambe 
cu monumentenfonds a push 
nos hopi,” Koolman a remar- 
ca. 


El a conta cu for di e prome 
dia cu el a drenta y wak full 
e edificio el a cay namora di 
biaha y tabata hopi emociona. 
“Mane cu nos a sali for di e 
prome meeting cu Anne nos 
tabata hopi emociona y e ta- 
bata un caminda toch un tiki 
largo, pero nos a yega, nos a 


logra,” el a agrega. 


Koolman ta splica cu e con- 
cepto di Cocolishi Studio ta 
cu e ta un ‘one stop shop’. 
El a remarca cu e ekipo ta un 
ekipo hopi versatil y cada per- 
sona tin mas cu un rol den e 
compania. 


El a sigui splica cu si por 
ehemplo un artista cu acerca 
e studio pa saca un cantica cu 
un videoclip, cu photoshoot 
te hasta propaganda, distribui 
esaki, Cocolishi Studio por 
haci esaki di a te cu z. 


Ademas el a subraya cu e di 
e forma aki e beneficia e cli- 
ente tambe ya cu e ta sali mas 
economico asina na luga cu 
si mester busca tur servicio 
separa. 


Koolman a indica tambe cu 
den futuro nan kier inter- 
cambia e rolnan di cada per- 
sona y haci tayernan interno 
cu e ekipo tambe. “Mi ta sinti 
cu si tur hende sa otro hen- 
de nan rol, bo por yuda otro 
miho y asina tin back up pa 
e diferente rolnan,” el a en- 
fatisa. 


Cocolishi Studio a habri den 
aña 2020, net durante pan- 
demia. Koolman a conta cu 
nan a cuminsa cu e concepto 
di e studio den luna di maart 
2020 y Cocolishi Studio a 
keda oficialmente registra 
na november 2020. A cum- 
insa cu dos cliente y aworaki 
varios aña despues e lista di 
cliente a sigui crece. 

Amelia Elskamp: “Sigui bo soñonan pasobra esaki ta bo 
momento, nos momento” 


Amelia Elskamp ta un hoben di 15 
aña di edad y recientemente el a 
keda corona como Miss Youth Aru- 
ba 2023. Den un entrevista cu Bon 
Dia Aruba, Amelia ta conta di su ex- 
periencia durante e certamen, kico 
el a gusta mas di su participacion y 
kico e certamen di beyesa a siñ’e. 


Amelia ta bishitando Colegio Arubano 
y ta den Havo 4. Su hobbynan ta arte, 
hiking y scouting. E ta conta cu tempo e 
tabata chikito e tabata un mucha cu basta 
fantasia y imaginacion. El a sigui conta 
cu su lugar preferi tabata e cas di su wela 
pasobra e tabata siña hopi di nan y el a 
crece den un famia multicultural. 


Pa loke ta su participacion, esaki ta 
prome biaha cu e ta participa den un 
certamen di beyesa y su mes a impulsa 
su mes pa participa den e certamen di 
Miss Youth Aruba. “E tabata mas como 
un desafio, considerando cu mi ta un 
persona basta timido y mi kier haci un 
cambio,” el a remarca. 


Tocante su experiencia, el a conta cu nan 
tabata tres luna di hopi pasenshi, apre- 
ndisahe, sacrificio, siña con pa deal cu 
tension, pero alabes e ta hopi contento y 
agradecido cu e por a realisa e experien- 


cia unico aki. 


Durante e tres luna di e certamen e 
candidatanan a participa den diferente 
actividad. Amelia ta splica cu durante 
e actividadnan aki ta momento cu el a 
siña hopi cosnan nobo y el a tuma esaki 
como aprendisahe. Nan a ricibi infor- 
macion durante diferente seminario cu 
e por agrega na su parti di educacion. 
“Mi ta hopi agradecido na Miss Youth 
Aruba pa esaki,” el a resalta. 


Amelia ta conta cu di henter e experien- 
cia aki, un di su partinan faborito tabata 
cu e mester a crea un fundacion com- 
pletamente nobo of bin cu un plan di 
mehoracion pa un fundacion existente. 
E fundacion cu Amelia a crea ta e funda- 
cion GLOW, cu ta para pa Grow, Learn, 
Obey, Witness y cu esaki el a logra bay 
cu e titulo di miho proyecto di e certa- 
men. 


Actualmente Amelia ta den full prepara- 
cion pa representa Aruba den e certa- 
men internacional Miss Teen Mundial 
2023 cu ta bay tuma luga na Corsou y ta 
un di e certamennan mas importante pa 
hobennan. 


“Mi lo haci esaki cu e mesun fe y confi- 
ansa cu mi a pone den Miss Youth Aruba 
y mi lo duna mi 200% sigur. Despues di 
e certamen di beyesa mi kier sigui es- 
forsa mi mes pa cu mi estudio ya cu un 
di mi metanan personal ta pa gradua,” el 
a enfatisa. 


Por ultimo, Amelia su mensahe pa ho- 
bennan di Aruba ta: “Semper keda 
amabel y fuerte na e persona cu bo ta 
conociendo (bo mes). Sigui bo soñonan 
pasobra esaki ta bo momento, nos mo- 
mento.” 

ELMAR a finalisa e 
proyecto pa pone luz nobo 
di caya na bernhardstraat 


Por medio di Ministerio di Asuntonan General, 
ELMAR y DOW a yega na un acuerdo pa cambia 
e luznan existente pa e tipo di luznan di ELMAR 
y cera un acuerdo di servicio. E luznan di caya lo 
keda bou maneho di DOW, mientras cu ELMAR ta 
brinda apoyo tecnico. 


Esaki despues di un periodo unda boluntariamente EL- 
MAR tabata remedia e situacion di storing di luznan di 
caya na Bernhardstraat San Nicolas por medio di trabou- 
nan di reparacion pro-bono. 


Na aña pasa, nos a haci un inventario di e luznan di caya cu 
ta bou di maneho di DOW hunto cu DOW mes. Ademas, 
nos a instala un luz di caya dilanti Pit Stop Restaurant pa 
test e cambio di tipo di luz aki. Despues di un resultado 
positivo, a crea un planificacion pa cambia tur e luznan di 
caya na Bernhardstraat. E planificacion en colaboracion 
cu departamentonan di ELMAR y tambe cu stakeholders 
pa asina sigura nan apoyo durante e trabounan necesario. 


E trabounan a wordo realisa den diferente fase, inicial- 
mente cuminsando na rotonde di FTA drentando Bern- 
hardstraat te na crusada di Weg Seroe Preto y Kazernes- 
traat. A peticion di ELMAR, a realisa un fase adicional for 
di Teresita Center te na crusada di Water Toren. 


Entrante diahuebs, dia 17 di augustus 2023, henter e co- 
munidad di Aruba por presencia cu e luznan na Bern- 
hardstraat ta operando. 


Den nomber di e comunidad di San Nicolas, ELMAR ta 
gradici tur cu a contribui for di inicio te na final pa a haci 
e proyecto aki posibel pa e beneficio di Bernhardstraat, 
unda awor no solamente e iluminacion ta bon, pero tam- 
be brindando seguridad pa automobilistanan y peatonnan. 


Minister di Cultura ta informa cu nos museonan 
ta habri back pa conta Aruba su historia 


Dialuna ultimo durante 
un conferencia di prensa 
na Museo Historico, Sr. 
Renwick 
Heronimo 
di 
Fundacion Museo His- 
torico Arubano FMA hun- 
to cu Minister Maduro di 
Cultura, Minister Oduber 
di Turismo y Sra. Ronella 
Croes di ATA, a anuncia 
cu nos museonan ta habri 
nan porta bek pa publico 
despues di tabata cera pa 
motibo di e pandemia. 


Pa e ocasion Minister di Cul- 
tura Maduro a hiba palabra pa 
gradici colega Minister Dan- 
gui Oduber, Aruba Tourism 
Authority ATA, Aruba Ports 
Aurhority APA y Fundacion 
Museonan Arubano FMA pa 
nan colaboracion y esfuerso 
pa haci e apertura posibel 
di e 4 museonan cu tabata 
cera, cual ta Museo Historico 
na Fort Zoutman na Playa, 
Museo di Industria, Com- 
munity Museum y Euforia 
Carnival Exhibition na San 
Nicolas. Awo tur ta habri nan 
portanan pa ricibi nos local- 
nan y bishitantenan. 


E museonan na Aruba a pasa 
den momentonan hopi difi- 
cil mescos otro museonan na 
mundo durante e pandemia. 
Turismo a cay y hunto cune 
e fondonan cu ATA y APA 
tabata duna na FMA tambe 
a cay afo, treciendo e opera- 
cion di e cuater museonan 
den peliger. Esaki a pone cu 
e museonan mester a cera 
nan porta y manda emplead- 
onan cas, locual tabata un 
situacion hopi doloroso. Na 
ultimo FMA a keda conta cu 
un trahador cu a wordo yuda 
cu fondonan di Mondriaan- 
fonds. Ministerio di Cultura 
di su banda a percura pa e 
coleccionnan keda bon cuida 
y conserva, pero no tabata tin 
fondo pa por a cubri opera- 
cion di e cuater museonan. 
Sinembargo hunto cu e 
fondo di e Tourism Product 
Enhancement Fund TPEF a 
logra pa drecha Fort Zout- 
man pa asina esaki por a habri 
den colaboracion cu ATA 
pa por a organisa e tan gusta 
Bon Bini Festival. Museo In- 
dustrial tambe a keda conta 
cu e cooperacion di Utilities 
y Community Museum cu e 
bon cooperacion di Monu- 
mentenfonds. Minister Mad- 
uro ta gradici tur e instanci- 
anan y personanan envolvi 
pa nan compromiso cu awe 
ta resulta den apertura di e 
cuater museonan cu ta bou 
maneho di FMA. 


Pa Minister Maduro e reap- 
ertura aki ta un simbolo di 
un comienso di mas coop- 
eracion riba e tereno cultural 
na nos Pais. Nos a demostra 
e compromiso di yuda otro 
surpasa retonan na bienestar 
di Aruba. Ta importante pa 
mas y mas nos mustra e com- 
promiso pa traha hunto pa 
yuda conserva locual ta di 
nos, nos custumbernan, nos 
museonan, e identidad cul- 
tural di nos Pais. E existencia 
di museonan ta importante, 
pasobra nan ta conserva nos 
historia y nos artefactonan 
historico. Nan ta yuda nos 
tene nos cultura bibo den 
mente y curason, y nan ta laga 
bishitantenan haya sa mas di 
ken nos ta como hende, co- 
munidad y Pais. 


Minister Maduro ta gradici 
tur instancia y persona cu a 


mustra nan compromiso cu 
Aruba pa haci e apertura di e 
cuater museonan posibel. E 
mandatario ta invita tur per- 
sona of instancia cu kier yuda 
nos museonan pa tuma con- 
tacto cu FMA. 

Fondonan di salud ta preocupa cu avisonan di snus rond di Formula 1 


(NLTimes) - Hartsticht- 
ing, KWF y Longfonds ta 
bayendo na e comision 
di codigo di avisonan pa 
purba di stop McLaren 
di promociona snus du- 
rante Formula 1 na Zand- 
voort. E benta di pakinan 
di nicotina aki ta prohibi 
na Hulanda, sinembargo 
promove snus ta permit, 
De Telegraaf a reporta. 


Velo, e marca di e snus di 
tabaco Britanico-Mericano, 
ta tur caminda riba e auto di 
McLaren su ekipo. E auto aki 
lo ta visibel publicamente du- 
rante e careda proximo siman 
y den e publicidadnan rond 
di nan. 


Snus ta un paki chikito di 
puiro cu ta contene nicotina. 
E usuarionan di esaki ta pone 
e puiro aki bao di nan lip. 
Snus ta prohibi na Hulanda si 
nan ta contene mas di 0.035 


milligram di nicotina. Segun 
Telegraaf, snus usualmente 
tin 6 pa 15 milligram, cu al- 
gun di nan cu un cantidad 
di te hasta 65 milligram di 
nicotina. Mirando cu e pro- 
ducto no ta contene tabaco, 
e ta bay bao Warenwet y no 
Tabakswet, cual lo prohibi 
promove e producto. 


Segun director di KWF Carla 
van Gils, e marca Velo di e 
auto McLaren ta mustra cu 
e industria di tabaco ta haci- 
endo tur cos den su poder pa 
muchanan hoben keda adic- 
to. “Pa sostene un negoshi cu 
ta mortal,” el a conta e corant. 
“Den nos opinion, esaki ta e 
contrario di bon gusto y de- 
cencia.” 


Promocion no ta permiti en- 
curasha comportamento cu ta 
dañino na e salud. KWF, Hart- 
stichting y Longfonds lo usa e 
argumento aki den nan caso 


ora di presenta esaki dilanti 
Stichting Reclame Code. Ex- 
perto den aviso Jan Driessen 
ta di acuerdo cu McLaren su 
movida ta uno di cual su in- 
tencion ta dudoso. “Si bo sa 
cu e benta di e pakinan aki 
no ta permit den e pais, bo 


no mester kier promove esaki 
como un marca cu tin impac- 
to,” el a comenta, agregando 
cu uso di un ekipo deportivo 
pa promove un marca di snus 
ta extra malo. “Atletanan con- 
oci tin un impacto y influen- 
cia riba e hobennan. Nan ta e 


heroenan real pa nan.” 


McLaren y e tabaco aki no 
tabata disponibel pa contesta 
preguntanan 
di 
Telegraaf 
tocante e kehonan di e fon- 
donan di salud. 


Segun Cruz Cora na Hulanda, mas hende lo no por paga pa cuminda 
debi na aumento di pobresa 


(NLTimes)—Si 
pobresa 
aumenta den e proximo 
añanan, mas y mas hende 
lo tin mester di asisten- 
cia financiero pa cumpra 
cuminda, Cruz Cora Hu- 
landes a adverti. “Nos ta 
hopi preocupa. Hendenan 
no por gasta menos riba 
huur y energia, pues cum- 
inda ta bira e gasto cu ta 
experencia 
recortenan. 
Esaki ta nifica cu mas mu- 
cha lo mester bay scol sin 
come,” e organisacion a 
remarca. 


Esaki ta bin despues cu e Bu- 
reau Central di Planificacion 
(CPB) a adverti ayera cu si 
e Gabinete no interveni pa 
yuda famianan den dificul- 
tad, aproximadamente 5.7% 
di e poblacion lo haya nan 
mes den pobresa pa otro aña. 


Cruz Cora a lansa na co- 
mienso di aña un iniciativa 
nobo pa ofrece cuminda gra- 
tis na scolnan primario y se- 


cundario. 1.578 scol a aplica 
pa esaki. Scolnan ta eligibel 
ora al menos 30% di nan stu- 
diante ta bin for di famianan 
financieramente vulnerabel. 
Sinembargo, no tur mayor 
ta dispuesto pa admiti cu nan 
mester ayudo debi na e sen- 


timentonan di berguensa y 
miedo, segun Cruz Cora a 
splica. Algun scol tambe ta 
faya cu e limite di 30%. “Esa- 
ki ta preocupante pasobra nos 
kier yuda tur hende. Si nos 
no por, nos ta busca pa otro 
solucion,” e organisacion a 


bisa. 


Durante e zomervakantie, 
aproximadamente 300 scol a 
keda habri pa asina muchan- 
an por haya desayuno of alm- 
uerso. “Seis siman di vakantie 
ta hopi largo. Bo no kier mu- 


cha keda di no bin scol pa seis 
siman y no haya suficiente pa 
come,” nan a bisa. 


Den algun municipio, hoga- 
rnan por obtene un carchi di 
compras cu 17.50 euro. “Ta 
posibel pa traha cuminda cu 
e cantidad ey, pero bo mester 
ta creativo. E suma no ta sufi- 
ciente pa alivia stress. Hende 
cu tiki of sin placa na fin di 
luna ta experencia hopi stress. 
Ta un cansancio pa no tin su- 
ficiente placa.” 


E hecho cu asistencianan 
asina ta necesario den un 
pais rico manera Hulanda ta 
preocupa Cruz Cora. “Esaki 
no mester ta necesario. Nos 
ta existi pa yuda esnan den 
angustia, y esaki ta un emer- 
gencia. Nos mester di cambio 
berdadero den Hulanda pa 
sigura cu ambos muchanan y 
adultonan tin suficiente placa 
pa cumpra cuminda. Cum- 
inda ta un necesidad basico.” 

“Corsou mester duna prioridad number 1 na educacion” 


(CuraçaoChronicle) - Do- 
centenan saliendo for di 
Corsou, e calor extremo, 
aumento den prijs di elec- 
tricidad, falta di igual- 
dad pa oportunidad pa 
muchanan, cu e aña es- 
colar nobo, problemanan 
familiar ta bolbe bini di- 
lanti. 


“Ban spera cu e aña escolar 
aki, politica lo tuma accion 
concreto pa pone muchan- 
an, y educacion, den e sitio 
number un,” Maghalie van 
der Bunt-George, director 
di asociacion pa Educacion 
Protestant Cristian (VPCO) 
na Corsou a declara. 


“Nos a cuminsa den januari 
pa sigura cu nos tin sufici- 
ente docente na comienso di 
e aña escolar nobo pa medio 
di pone avisonan. Nos a mira 
exito.” Docentenan a bini for 
di Hulanda y te hasta parti- 
nan di Corsou mes. “Sinem- 
bargo tambe nos a mira varios 
docente bay. Specialmente pa 
Boneiro y Hulanda, unda 
nan por haci e mesun trabao 
pa un miho salario y miho 
condicionnan 
laboral.” 
E 
salida di e docentenan ta un 
problema cu gobierno mester 


atende, segun su persona. 


Tambe, un dia anterior na co- 
mienso di e aña escolar, Min- 
ister di Educacion Sithree van 
Heydoorn a anuncia cu scol- 
nan por manda studiantenan 
cas mas trempan a causa di e 
calornan. Segun e director di 
VPCO, e ta un accion com- 
prendibel. “Sinembargo cada 
biaha cu nos ta manda studi- 
antenan cas trempan, nos ta 
perde tempo valioso den klas, 
y nos tin mester di e lesnan 
aki.” E problema di calor den 


scolnan ta conoci pa hopi 
tempo caba. “Tin scolnan cu 
tin panel solar, pero nan ta 
poco. Mayoria scol no tin e 
fondonan pa esaki y e edifi- 
cionan no ta adecua. Varios 
scol lo mester mehora henter 
e dak prome cu por considera 
panel solar.” 


Segun su persona, un miho 
solucion ta un tarifa di elec- 
tricidad special pa institu- 
cionnan di educacion. “Pero 
pa esaki, e gobierno mester 
papia cu Aqualectra. Nan 


mester crea un tipo di tarifa 
asina.” Scolnan tin hopi tem- 
po ta pidi esaki pa un tempo. 
Pero esaki no ta tuma luga. 
“Di mesun manera cu no tin 
aumento consistente den e 
cantidad di fondo den edu- 
cacion. Esaki lo atende varios 
problema, incluyendo man- 
tencion di scolnan.” 


Van der Bunt-George sa cu 
e no ta haciendo su persona 
popular riba e isla. Sinem- 
bargo e ta kere cu e decision- 
nan corecto hopi biaha no ta 


ser tuma. “Nos ta aumenta 
minimum loon, nos ta gasta 
placa riba hopi cos. Pero den 
mi opinion, nos mester duna 
prioridad na e muchanan y 
esaki ta nifica aloca mas re- 
curso na educacion.” Van der 
Bunt-George no ta bisando 
esaki pa rpoem biaha. Con- 
huntamente cu e otro lider- 
nan educacional, tin dialogo 
cu e Ministernan di Educa- 
cion cada biaha den e añanan 
recien, pero tambe a papia cu 
politiconan di Den Haag. 


“Nos kier pa tur mucha den 
e Reino tin e mesun opor- 
tunidadnan y esaki ta rekeri 
mehora nos educacion. E 
no ta tumando luga na un 
nivel sistematico.” E ta spera 
tambe cu e aña escolar aki lo 
trece politicanan nobo. “Pero 
mi no kier ta completamente 
negativo. Nos tin docentenan 
cu ta duna les cu hopi amor 
y entusiasmo.” VPCO a en- 
fatisa esaki durante un con- 
ferencia pa comienso di e aña 
escolar nobo. “Nos a pone e 
docentenan den e centro pa 
motibo cu simplemente nos 
tin bon empleadonan. Nos 
mester gradici pa esaki.” 


Tiki probabilidad cu Hulanda lo cumpli cu metanan 
di gasto di defensa di NATO 


(NLTimes) 
- 
Hulanda 
ta hopi probabel di no 
cumpli cu e standard pa 
gastonan di defensa di 
NATO un biaha mas. E 
Gabiente a priminti cu lo 
yega e standard di gasta 
por lo menos 2 porciento 
di e GDP den defensa pa 
aña 2024. Sinembargo e 


calculacionnan recien di 
juli ta mustra cu gasto den 
defensa no lo yega na 1.96 
porciento proximo aña. 
E meta tambe ta incierto 
pa 2025, 2026 y 2027, De 
Telegraaf a reporta. 


Den aña 2024, Hulanda lo 
cay atras cu mas o menos 400 


miyon dollar pa yega e meta 
di 2 porciento. Den aña 2025, 
esaki l ota mas o menos 200 
miyon euro, den aña 2026 
700 miyon euro y pa aña 2027 
esaki lo ta mas o menos 1.3 
biyon euro. 


Segun e vocero di Minister 
Kajsa Ollongren, Hulanda 
posiblemente no lo cumpli 
cu e meta “a causa di cam- 
bionan den crecemento eco- 
nomico.” Pa motibo cu e eco- 
nomia Hulandes ta crecien- 
do, e GDP tambe ta aumenta. 


Si e gastonan di defensa no 
aumenta conhuntamente cu 
GDP, e porcentahe gasta den 
e forsanan arma ta baha. Hu- 
landa lo “casi” cumpli e stan- 
dard di NATO den aña 2024, 
2025 y 2026 segun e vocero, 
ken a bisa cu e standard ta un 
punto di comienso. “Bo no 
por agrega placa cada biaha cu 
e economia crece. Tin un tiki 
espacio pa hunga aki.” 


E partidonan den e coalicion 
ta dividi tocante e hecho cu 
gabinete no lo cumpli cu 


NATO su metanan un biaha 
mas. “NATO su standard di 
2 porciento ta un obligacion,” 
Parlamentario di CDA Har- 
men Krul a conta Telegraaf. 
“Si nos tuma e situacion 
den nos continente na serio, 
tambe nos mester cumpli cu 
e acuerdonan. Mester haya 
e placa.” Hulanda mester 
“tuma e standard di NATO 
na serio,” Parlamentario di 
D66 Alexander Hammel- 
burg a splica. “Nos mester 
laga atras e ignorancia di e 
decadanan atras.” 

Ehercito Hulandes a cumpra sistema nobo di 50 miyon euro 
pa desactiva drone 


(NLTimes)—E 
Ministe- 
rio di Defensa Hulandes a 
cumpra un sistema nobo 
pa proteha contra dron- 
enan chikito te cu 20 ki- 
logram. El a firma e con- 
tract cu e fabricante Elbit 
Systems diaranson. E Min- 
isterio no a bisa cuanto 
placa tabata envolvi. 


“E uzo y menasa di drone ta 
aumentando rond mundo,” 
segun e Ministerio, bisando 
cu ta esencial pa expande su 
capacidad pa combati e siste- 
manan aereo (UAS) aki. E 
ehercito Hulandes tin siste- 
manan di defensa caba pa 
proteha contra sistemanan 


aereo mas grandi, manera e 
sistemanan Patriot y Stinger, 
pero e tin tempo ta buscando 
pa un herment corecto pa 
proteha contra drone chikito. 


“Esaki a ser haya na Elbit 
System,” Defensa a bisa. E 
sistema ta consisti di sensor- 
nan specialisa pa detecta y 
identifica sistemanan UAS. 
“Tambe e tin recurso pa neu- 
tralisa of haci un drone me- 
nos peligroso den varios tec- 
nica ‘soft-kill’, por ehempel 
por medio di pega e sistema.” 


E sistemanan lo ser desplega 
na tur aereo base Hulandes y 
wal naval na Den Helder. E 
unit contra drone di e eher- 
cito tambe lo haya e sistema. 
“E sistemanan contra-UAS 
ta yuda defende e units di 
forsanan arma y sistemanan 
di arma contra accionnan di 
enemigo. Tambe nan por ser 
uza pa proteha infrastructura 
no militar y procesonan den 
Hulanda,” segun e Ministe- 
rio. 


Hoben Hulandes di 21 aña busca pa dobel homicidio na Italia 


(NLTimes)—Polis 
Ital- 
iano ta buscando un ho- 
ben Hulandes di 21 aña di 
edad sospechoso di dobel 
homicidio na Montaldo 
di Mondovi na Italia. E ta 
sospecha di hinca su tata 
y un amigo di famia di- 
aranson. E autoridadnan 
ta kere cu e ta den angus- 
tia psicologico y peligroso, 
De Telegraaf y AD ta re- 
porta. 


E hoben y su tata tabata bishi- 


tando e amigo di famia na su 
cas den e area, cual ta sitio den 
e provincia di Cuneo. AD a 
reporta cu un argumento a 
cuminsa diaranson, y e hoben 
a gara un cuchiu di cushina y 
a mata su tata. Despues el a 
bay tras di e amigo. E homber 
tabata 
herida 
gravemente 
pero asina mes a logra con- 
tacta polis. Empleadonan di 
emergencia a hib’e hospital 
na Turin, unda el a fayece 
despues. 
Ningun hende mas tabata 


den e cas na e momento cu 
e asesinato a sosode. E hoben 
supuestamente a huy den e 
boske cu ta rondona e cas. 


Montaldo di Mondovi tin 
aproximadamente 600 resi- 
dente. E area ta basta solitario 
y ta rondona di boske y edifi- 
cionan bandona. 


Pasobra cu autoridadnan a 
considera e sospechoso peli- 
groso, nan a lansa un buske- 
da masivo. Un helicopter a 
circula riba e pueblo chikito 
mientras cu e carabinieri—e 
forsa policial Italiano—tabata 
busca den e area. 

Temblor di 6.3 a sacudi Bogota y centro di Colombia 


(CNN) - Un temblor di 
magnitud 6.1 a sacudi Bo- 
gota y centro di Colombia 
ayera diahuebs, segun rap- 
portnan di Servicio Geo- 
logico di Merca (USGS). 


E foco sismico tabata na 10 
kilometer di profundidad y 
epicentro a keda ubica na 16 
kilometer na nort di Cuma- 
ral, na Meta. 33 kilometer 
ubica di Villavicencio, capital 
di departamento di Meta. 
Servicio Geologico Colom- 
biano tambe a reporta cu e 
temblor a sucede 12:04 di 


merdia di ora local y a firma 
cu e epicentro tabata na mu- 
nicipio El Calvario, na depar- 


tamento di Meta. 
13 minuut despues, 12:17 di 
merdia e organismo Colom- 


biano a registra un replica di 
magnitud 5.6. 
E di tres replica di magnitud 
4.8 a tuma luga como epi- 
centro e municipalidad di 
Acacias, na e mesun departa- 
mento 12:40 di merdia. 
Den imagennan riba rednan 
social di diferente medionan 
local ta mustra con e hende- 
nan a sali caya despues di haci 
un evacuacion na edificionan 
di e capital di e pais. 
Trahadonan di algun compa- 
nianan a registra e evento aki 
durante nan jornada laboral y 
con e protocolnan di emer- 


gencia a activa. 
Di su parti, alcalde di Bogo- 
ta, Claudia Lopez, a pidi na 
e ciudadanonan di e capital 
Colombiano pa “mantene e 
calma” debi na e movemen- 
tonan registra den ultimo 
minuutnan ey. 
“Fuerte temblor na Bogota. 
Nos tin cu mantene e calma 
y precaucion. Nos ta verifi- 
cando tur e sistema di rapport 
y atencion di emergencianan 
pa verifica,” e funcionario a 
bisa riba Twitter. 


Panama: Yiunan di ex-presidente Martinelli acusa pa labamento di placa 
a huramenta como diputado 


(EFE) - E dos yiu di ex- 
presidente Panameño Ri- 
cardo Martinelli, diaran- 
son ultimo a huramenta 
como diputado suplente 
ora nan a haya e funcion 
aki na Parlamento Cen- 
troamericano (Parlacen) 
na 2019. 


Esaki ta nifica cu nan proceso 
di labamento di placa na Pan- 
ama pa e caso Odebrecht, en- 
tre otro, ta bay keda den man 
di Corte Supremo di e pais. 
Despues di dos intento fail- 
liet durante e ultimo siman 
debi na falta di diputado na 
e fraccion Panameño di Par- 
lacen, Ricardo Alberto y Luis 
Enrique Martinelli por a 


huramenta den nan funcion 
di manera online na subcede 
di Nicaragua, na unda no 
mester tabatin quorum, se- 
gun varios medio Panameño 
a informa. 
Presidente di e hunta direc- 
tiva di Parlacen pa Panama, 
Amado 
Cerrud 
Acevedo, 
tabata e persona encarga di 
tuma e huramento na e ru- 
mannan Martinelli, na loke 
nan a contesta “si” na otro 
banda di e screen. 
E maniobra aki di Ricardo Al- 
berto y Luis Enrique Marti- 
nelli cu ya caba nan a confesa 
na Merca di a laba 28 miyon 
dollar di soborno di Odebre- 
cht y nan a bay cera pa esey, 
a ser condena pa varios sec- 


tor politico y civil di Panama, 
cu ta wak den esaki como un 
buskeda di impunidad di par- 
ti di e acusadonan. 
Ora a asumi e funcion re- 
gional, e procesonan pa Ode- 
brecht y “Blue Apple,” e ver- 
sion crioyo di e esun prome, 


contra e rumannan Martinelli 
ta bay sali for di Husticia or- 
dinario y ta bay pasa na Corte 
Supremo di Husticia. 
Legislacion Panameño ta in- 
dica cu e legisladonan por 
ta procesa hudicialmente pa 
Corte Supremo, di e cual e 


magistradonan, por haya hu- 
icio di Parlamento so. 
Den scenario aki, politi- 
conan, analistanan y gremi- 
onan a critica e rol di Parlacen 
y a cuestiona e permanencia 
di e pais aki den e organo di 
120 stoel cu a keda constitui 
na 1991 integra pa Guate- 
mala, El Salvador, Hondu- 
ras, Nicaragua, Republica 
Dominicana y Panama cu 20 
diputado cada un. 
“Awo cu mas rason Panama 
mester sali for di Parlacen. 
Dunando refugio na esnan 
cu ta persigui pa husticia. In- 
aceptabel,” Ricardo Lombana 
candidato presidencial di e 
partido nobo Moca a sigura. 


Mas di 70% di Peruano ta traha den sector informal 


(Infobae) - Instituto Na- 
cional di Estadistica y In- 
formatica (INEI) den un 
rapport reciente a duna 
di conoce cu 17 miyon 
319.900 Peruano ta traha, 
pero di e cifra ey, 73.5% ta 
traha di manera informal. 
Den sentido aki, 26.5% ta 
labora pa un compania 
formal y ta ricibi benefi- 
cionan di ley. 


E cifranan aki ta coresponde 
pa e periodo entre april 2022 
y maart 2023, segun estudio 
di INEA tocante compor- 
tamento di indicadornan di 
mercado laboral na nivel na- 
cional y na 26 ciudad. E estu- 
dio aki a ser elabora utilisando 
e resultadonan di Encuesta 
Permanente di Empleo Na- 
cional (EPEN). 
E rapport tambe ta menciona 
cu 6 ciudad tin mas di un 70% 
di cifra di informalidad, unda 
Pucallpa (Ucayali) ta e region 
di mas afecta cu 76.1%, di e 
poblacion trahado cu ta lab- 
ora sin beneficionan manera 
cobramento di CTS, seguro 
di salud, etc. 
Pandemia di Covid-19 ta un 
di e causanan cu mas a afecta 


e hobennan cu ta cuminsa 
nan carera laboral den busca 
di miho oportunidadnan di 
bida. E grupo aki te ainda 
no ta recupera su nivelnan 
di empleo formal cu tabatin 
prome cu pandemia y ta en- 
frenta un ambiente di insta- 
bilidad y escasez pa por so- 
brevivi. 
Di su parti, Fernando Varela, 
minister di Trabou y Empleo, 
a señala cu 76.8% di trahado 
na Peru ta traha den sector 
informal. 
“E cifra actual y oficial ta cu 
nos ta na nivel di informali- 
dad di 76.8% di e poblacion 
economicamente activo,” Va- 
rela a splica. 
Den relacion cu esaki, q ex- 
presa cu su ekipo ministerial 
ta bay presenta na Conseho 
di Ministernan detayenan to- 
cante un “plan ambicioso” cu 
ta abarca diferente sector, cu e 
proposito di reduci e instabi- 
lidad y escasez laboral. 

Venezuela: Maria Corina Machado a presenta su plan pa re-envia energia 
pa hogarnan Venezolano 


(LaPatilla) – “Socialismo 
ta e enemigo principal di 
e energia, pero nos ta bay 
construi un Venezuela lu- 
minoso, un Venezuela en- 
ergetico.” Esey ta e oferta 
cu Maria Corina Machado 
ta haci hunto cu un ekipo 
di experto den e presen- 
tacion di e base di loke lo 
bira su propuesta energet- 
ico aplica na e hogarnan 
Venezolano, cu e obhetivo 
di ‘re-energisa’ e pais. 


A traves di un video, e lider 
opositor a ratifica e impor- 
tancia di energia pa un famia 
y un sociedad por crece y biba 
bon, y el a detaya e problem- 
anan cu e ta spera cu e por 
resolve un bes cu e yega na 
poder. 
“Nos ta bay presenta nos 
plan pa hiba energia na tur e 
hogarnan Venezolano: pa bo 
tin gas, luz, internet, com- 
bustibel; pa nunca un aparato 
electrico bolbe kima, pa bo 
no tin cu persigui un boter 
di gas pasobra bo tin gas di- 
recto via tuberia na bo cas, 
pa nunca mas bo mester para 
den fila wardando pa haya 
gasolin,” el a indica. 


Pa Machado ta trata di ga- 
rantisa servicionan di prome 
calidad na e Venezolanonan, 
na prijsnan cu nan por paga, 
despues di implementa un 
politica cu lo inclui inversi- 
onnan priva grandi, nacional 
y internacional, pa asina por 
probecha e recursonan lo- 
cal cu por converti Venezu- 
ela den loke e ta denomina 
e “Hub Energetico di Las 
Americas.” 


Den e iniciativa energetico 
aki e ta wordo compaña pa 
expertonan manera Victor 
Vasquez, Evanan Romero, 
Jose Toro Hardy, Lino Car- 
rillo, Miguel Lara y Jose 
Aguilar, ken nan ta garantisa 
cu un Estado competente y 
confiabel ta posibel drecha e 
pais den poco tempo. 
Un di e pilarnan di e propu- 
esta di Maria Corina ta trece 
e mayor cantidad di inversi- 
onnan priva nacional y inter- 
nacional. 
“Nos intencion hopi cla ta 
implementa e sector pri- 
va manera actor principal 
den henter e cadena di ba- 
lor di e aspectonan energet- 
ico, manera e produccion di 
petroleo y gas, y e produccion 
electrico, pero tambe inclui 
nan den su distribucion, co- 
mercialisacion y desaroyo,” 
Victor Vasquez , ingeniero 
mecanico y consultador den 
strategia pa e industria di en- 
ergia, a splica. 


Pero pa Jose Toro Hardy, 
economista y ex director di 
PDVSA 
(1995-1998), 
un 
propuesta di e tipo aki nunca 
lo avansa cu un Estado in- 
competente y corupto di- 
lanti, door di cual el a señala 
cu un gestion nobo mester 
tin como prioridad recupera 
e 
confiansa, 
competencia 
y rentabilidad cu e inver- 
sionistanan grandi mester pa 
hunga den un tereno manera 
Venezuela. 


“Y e inversion priva tin un 
virtud; e tin un efecto mul- 
tiplicador. Na momento cu 
cuminsa inverti den energia, 
e empresanan basico privatisa 


ta bay reactiva, agricultura y e sector metal 
mecanico, e sector di construccion, tur e sec- 
tornan por wordo reactiva. Ta trata di re-ener- 
gisa e futuro di Venezuela,” el a apuwta. 
Di su banda, Evanan Romero, ex vice minis- 
ter di Energia y ex director di PDVSA, a papia 
di e importancia di aumenta e disponibilidad 
di gas natural pa e hogarnan y pa e generacion 
electrico y a resalta cu e propuesta ta, den un 
prome etapa, por lo menos duplica e cantidad 
di famianan cu ta ricibi gas via tuberia. 


E crisis di gas ta relaciona cu e suministro di 
energia electrico, ya cu e generacion termico 
ta funciona optimal ora cu usa gas. 


Den e sentido aki, Miguel Lara, ingeniero 
electricista y ex gerente general di OPSIS, no 
a separa e gestionnan pa e sector electrico di 
e disposicion di gas necesario. E specialista a 
trece pa dilanti e necesidad di recupera e gen- 
eracion termico cu tecnicamente y economi- 
camente ta posibel, pa alcansa den tres aña un 
gestion tres biaha mas grandi cu loke ta dis- 
pone di dje awe. 

Banco Central di Aruba ta felicita Sra. Kristel de Nobrega, doctor den 
area di defensa cibernetico 


Dia 4 di juli ultimo, Sra. 
Kristel de Nobrega, Man- 
ager Information Secu- 
rity, na Banco Central di 
Aruba (BCA) a defende 
exitosamente su tesis doc- 
toral titula “Cyber Defen- 
sive Capacity and Capa- 
bility: A Perspective from 
the Financial Sector of a 
Small State”, dilanti un 
panel di profesornan di 
diferente universidad di 
Hulanda, Belgica y Merca, 
tur di diferente special- 
ismo y disciplina manera 
economico y financiero, 
militar, governance y data 
science na Universidad di 
Tilburg. 


Durante su estudio Kristel ta- 
bata bao guia di Profesor dr. 
Anne-Françoise Rutkowski y 
Profesor (emeritus) dr. Piet 
Ribbers. Cu esaki drs. Kris- 
tel de Nobrega a bira Doctor 
Kristel de Nobrega. Ambos 
profesor a elogia dr. de No- 
brega pa su conocemento, 
habilidad y dedicacion di tra- 
bao cu el a desplega durante 
su trayectorio pa bira Doctor. 
Remarcabel di su promocion 
ta cu dr. de Nobrega a haci 
esaki, banda di ocupa un tra- 
bao full-time den un area tec- 
nico y exigente na BCA. 


Distinto na hopi publica- 
cion academico riba paisnan 
chikito, dr. de Nobrega a en- 
foca riba e partinan di ta un 
pais chikito nan habilidad y 
capabilidad pa organisa nan 
defensa cibernetico optimal- 
mente. Un tema cu e a ex- 
plora extensamente bao di e 
nomber Ingles ta “cyber de- 
fensive capacity and capabil- 
ity”. E a substancia su ponen- 


cianan den forma extenso cu 
datonan, encuestanan y estu- 
dionan academico. 


Dr. de Nobrega a inicia su 
carera profesional 18 aña 
pasa na Hulanda na Catha- 
rina Ziekenhuis, unda e a 
forma parti prome di e IT 
team dedica na e sistema uza 
den “Eerste Hulp” y camber 
di operacion y despues como 
hefe di “Patiënt Administra- 


tie en Opname”. Siguiente- 
mente e a bay traha como 
consultant na Het Expertise 
Centrum (HEC) na Hulanda 
pa 3 aña. Na 2012, e a muda 
pa Aruba, unda e la cuminsa 
traha na un banco comercial 
local y desde 2017, dr. de No- 
brega ta trahando na BCA. 


For di BCA dr. de Nobrega 
ta haci diferente trabou adi- 
cional, p.e., e ta miembro di e 
asina yama ISAC-VITAL. Es- 
aki ta un plataforma den cual 
diferente profesional local, 
encarga cu proteccion ciber- 
netico di e infrastructura vital 
di nos pais, ta traha hunto. 


Tambe e, den colaboracion 
cu profesionalnan local y in- 
ternacional, ta ocupa nan mes 
pa introduci mas conscienti- 
sacion na nos hubentud pa 
cu e importancia di seguri- 
dad cibernetico. Den cuadro 
aki a haci recientemente un 
proyecto piloto na Colegio 
San Antonio, yama Cyber- 
school, unda den un pro- 
grama di les di 8 siman a guia 
hobennan di 14–16 aña riba 
e topico di seguridad ciber- 
netico (cybersecurity). Den e 
programa aki a siña e hoben- 
nan defende nan mes riba e 
area cibernetico y tambe nan 
identidad digital door di vari- 
os ehercicio unda nan ta haya 
e fundeshi di, por ehempel, 
hacking, encryption, coding 
y forensics. 


Durante e defensa di e tesis, 
Kristel a wordo asisti pa dos 
asina yama paranimf, esta Sr. 
Paul Eelens, director di Cy- 
bersecurity Center of Excel- 
lence (CCOE), y Sr. Ismael 
Ahmidout, e CISO anterior 
di De Nederlandsche Bank 
(DNB). Na e ocasion di su 
Doctorado, Kristel a wordo 
compaña pa su casa, Sr. Ser- 
gio Moreta, y nan yiunan, 
Lea y Sasha, como tambe su 
mayornan, famianan y con- 
ocidonan. Presente tambe 
tabata su hefe, dr. Edwina 
Pereira, Division Manager y 
Sra. Jane Semeleer, Presiden- 
te di BCA. 

Apertura di e Declaranten Cursus pa Douane Brokers y importadornan 


Diamars ultimo 15 au- 
gustus 2023 a tuma luga e 
apertura di e Declaranten 
Cursus. Departamento di 
Aduana hunto cu e asis- 
tencia y facilitacion di 
Aruba Trade & Industry 
Association 
(ATIA), 
ta 
duna e curso aki na 32 per- 
sona cu ta haci trabounan/ 
proceduranan aduanal di 
declaracion di documento 
na momento cu mercancia 
drenta y sali for di Aruba. 


Den presencia di Minister 
di Finanzas y Cultura, Sra. 
Xiomara Maduro, director 
interino di Departamento di 
Aduana, Sra. Corinne Ca- 
benda, director ATIA, Sr. 
Herrick Henriquez, y hoofd 
di e curso Declarant, Sr. Mar- 
celito Pablo y docentenan, a 


duna palabra di bon bini na 
e cursistanan y un splicacion 
general di e contenido di e 
curso aki. Esaki ta e di seis 
curso cu nan ta organisa. E 
meta di e curso ta pa brokers 
y importadornan por haci e 


trabou di declaracion, como 
tambe cumpli cu tur formali- 
dad di Aduana, na un manera 
mas efectivo y eficiente. Na 
su turno, esaki ta facilita co- 
mercio grandemente. E curso 
aki tin hopi beneficio mi- 


rando cu brokers y importa- 
dornan ta haya mas conoce- 
mento den e parti legislativo 
di Aduana manera e Orde- 
nansa Nacional In-, Uit-, en 
Doorvoer, mas conocemento 
di e tarifa di invoerrechten, 


douanewaarde, e sistema di 
Asycuda, y mas procedura di 
Aduana. 


Departamento di Aduana y 
ATIA ta desea e cursistanan 
hopi exito. 


Aruba One Happy Island Lions Club cu donacion di 87 tas pa school 


Den e ultimo weekend 
di Augustus Aruba One 
Happy Island Lions Club 
a haci entrega di un to- 
tal di 87 schooltas. Tur 
tas a wordo yena cu arti- 
culo nan escolar manera 
schrift, pen, potlood, etui, 
slijper, binders, school- 
mappen, etc. 


Por bisa cu e demanda e aña 
aki pa ricibi ayudo tabata 
hopi grandi. E organisacion 
kier a duna un danki grandi 
na UTLT, Keke Department 
Store, Lucky Store, VGT 
Aruba, Sr. Franklin Kelly y 
su Señora, Sr. Gregorio y 
Sr. Ronchi De Cuba cu nan 
donacion pa asina haci e 
proyecto aki posibel. Alabes 
nan kier a gradici tur nos 
miembronan cu a coopera pa 
parti e tasnan den tur barion- 
an di Aruba. 


“Nos di Aruba One Happy 


Island Lions Club kier a de- 
sea tur alumno y maestro nan 
tur clase di exito den e aña 
escolar aki.” 


Dutch Caribbean Nature Alliance ta yama señor Arno Willems bonbini 
como representante nobo di Patrona Su Altesa Real Prinses Beatrix 


Desde juni di aña 2023, 
Sr. Arno Willems ta rep- 
resentante Real di Pa- 
trona 
Su 
Altesa 
Real 
(S.A.R.) Prinses Beatrix 
pa Dutch Caribbean Na- 
ture Alliance (DCNA). E 
ta sucesor di Sr. Jaap van 
Leeuwenburg, 
kende 
a 
ocupa e cargo di aña 2009 
pa aña 2023 y a hubila re- 
cientemente. DCNA ta 
un organisacion sin fin di 
lucro estableci pa proteha 
naturalesa y pa promove 


maneho sostenibel di e re- 
cursonan natural na e seis 
islanan di Caribe Hulan- 
des. 


Señor Arno Willems (1959) 
a studia silvicultura na Land- 
bouwhogeschool 
na 
Wa- 
geningen. El a traha entre 
otro na e mesun hogeschool, 
na Staatsbosbeheer, na Min- 
isterio di Agricultura, Natu- 
ralesa y Calidad Alimentario 
y na Mali pa Fundacion Bo- 
luntario Hulandes. Tambe el 


a traha como consehero na 
Balkan, Kaukasus y na varios 
pais Africano. Su campo di 
actividad ta inclui silvicul- 
tura, conservacion di natu- 
ralesa y agricultura. Desde 
aña 2013 e ta rentmeester di 
Kroondomein Het Loo, un 
tereno real di mas di 10.000 
hectar. Segun e, maneho di 
naturalesa ta principalmente 
trabou humano y anda cu 
naturalesa ta masha sensato: 
“Nos tin solamente un di 
nan! “ 


“Nos ta extremadamente or- 
guyoso di Patrona di DCNA, 
Su Alteza Real Prinses Bea- 
trix. Su Alteza Real Prinses 
Beatrix tin un vinculo special 
cu Caribe Hulandes y sem- 
per a apoya nos trabou pa 
proteha e bunita naturalesa 
tropical. Tambe nos ta ma- 
sha agradecido pa su apoyo 
y agradabel cooperacion cu 
su ex representante, Sr. Jaap 
van Leeuwenburg. Nos ta 
spera di continua e trabou 
cu Sr. Arno Willems”, Hel- 
len van der Wal, presidente di 
DCNA a bisa. 

Auto a pega candela na 
Copernicusstraat 


Diaranson merdia a dren- 
ta informe di un auto 
na candela na Coperni- 
cusstraat banda di Rosario 
College. Mesora a dirigi 
brandweer na e sitio. 


Na yegada di e brandweer a 


bin compronde cu e hende- 
nan presente mes lo a logra 
paga e candela cu un “brand- 
blusser”. Brandweer a con- 
trola e ora si sigur e candela 
tabata paga. Y a tuma datos di 
e incidente aki. 


Persona a drenta den un cas 
bandona na San Barbola 
Complex 


Diaranson merdia a dren- 
ta informe di cu un perso- 
na lo a drenta un cas bashi 
na San Barbola Complex. 
Mesora a dirigi un patruya 
na e sitio. 


Na yegada di patruya a bin 


compronde cu e persona 
encarga cu e cas a pasa wak 
y a encontra un persona fe- 
menino den e cas. Polis a bay 
controla pero no a encontra e 
persona. Nan a tuma datos di 
e incidente aki. 


Skirbi pa Robert Arends 
Facilita y yuda pueblo, por fabor! 


Si, ta asina mes; Gobierno, 
su departamentonan, su 
servicionan y sin lubida su 
companianan por y mes- 
ter yuda y facilita pueblo 
cu pagamento di cuenta/ 
recibo. 


1. Ora pidi pueblo pa paga 
via cuenta di banco: rebaha 
tur cuenta cu ta manda co- 
bra pueblo, cu 1,50 florin (y 
menciona e rebaho riba e co- 
bransa) pa cubri gastonan di 
banco cu aworaki ta cay pa 
cuenta di pueblo. 


2. Habri e posibilidad pa 
pueblo por paga tur cobransa 
di Gobierno, di su departa- 
mentonan, di su servicionan 
y di su companianan, na tur 
nan oficinanan di moda cu 
pueblo no mester bay paga 
cada recibo na un otro ofi- 
cina. Asina pueblo ta scapa 
gasto y esfuerso ora por paga 
tur recibo na un luga so cu ta 
cumbini pueblo pa motibo di 
distancia entre cas of trabou 
cu e diferente oficinanan ca- 
minda mester bay paga actu- 
almente. 


Ta comprendibel cu no por 
haci cambio di un dia pa otro 
pero por activa un prueba of 
estudio (por ehempel entre 
WEB, ELMAR y SETAR) pa 


yega na un forma definitivo 
(un oficina di “clearing”) cu 
lo por aplica pa/entre tur de- 
partamento, servicio y com- 
pania di Gobierno. 


Asina por concentra e paga- 
mentonan na algun oficina 
so, bon reparti riba Aruba, y 
te hasta por elimina e paga- 
mento na tur e oficinanan 
chikito (manera Ministerio 
Publico) y asina baha gasto di 
cobra y paga. 


Unda pa keha y cua instancia 
ta persigui? 


Den nos sistema legal, nos tin 
ley, nos tin castigo pa esnan 
cu actua contra ley y nos tin 
instancia (Procurador Gener- 
al y su staff) pa investiga/con- 
stata/persigui te den Corte. 
E parti di ley “civil” y “penal” 


ta basta conoci y ta funciona 
relativamente bon pa medio 
di abogado nan (sector priva) 
pero e parti di ley administra- 
tivo cu ta toca empleadonan 
publico y funcionarionan po- 
litico (Minister/Parlamentar- 
io) si ta no ta bon conoci y no 
ta funciona manera mester ta. 


E cantidad grandi di casonan 
den Corte contra politiconan 
y e cantidad grandi di caso- 
nan di empleado y Minister 
contra otro, ta demostra con 
facil (pa falta di control) e po- 
liticonan por actua contra ley 
y bon gobernacion sin wordo 
castiga. 
Dicon? 
Pasobra casonan den bida 
real na Aruba a demostra 
cu e poder di politiconan ta 
pisa 
(pa 
miedo/represaya) 
asina tanto den bida diario 


na Aruba, cu casonan contra 
Gobierno pa motibo di actua 
contra leynan administrativo 
no ta mira luz asina facil ni pa 
nan por prospera den Corte. 


E pregunta ta: keha, reporta, 
investiga y persigui ta den 
bon man of mester saca tur e 
proceso for di bou di influen- 
cia y control di e politiconan? 


No ta miho tur e proceso ey 
cay bou responsabilidad di 
“Corte” directo en bes di keda 
mantene bou responsabilidad 
di un of otro Minister? 


Lo menos cu mester haci 
awor aki caba ta saca “recher- 
che” y e sector tecnico di in- 
vestigacion for di bou di Po- 
lis, pone nan directo bou di 
Procurador General (PG) y 


duna e PG un Mini-Raad van 
Advies pa sostene. 


Pa por constata y persigui 
infraccionnan contra leynan 
administrativo mester nom- 
bra extra “officier” di Husti- 
cia special cu mester keda en- 
carga cu kehonan , investiga- 
cionnan y persecucionnan di 
infraccionnan contra leynan 
administrativo na prome in- 
stante. 


Definitivamente historia a 
demostra cu “kehonan” na 
Aruba, un pais chikito ca- 
minda tur hende conoce 
otro, contra leynan adminis- 
trativo no ta haya e atencion 
necesario pa bringa “mal uzo 
di poder” y “corupcion” di 
empleadonan publico y di 
politiconan. 

Accidente entre SUV y brommer na 
rotonde Tarabana 


Diaranson mainta a dren- 
ta informe di un acciden- 
te cu hende herida na ro- 
tonde Tarabana. Mesora 
a dirigi un patruya na e 
sitio. 


Na yegada di e patruya a bin 
compronde cu ta trata di un 
accidente entre un Honda 
Blanco y un motociclista. 
Na yegada di e ambulance 
nan a atende cu e victima y a 
transporte pa hospital. Polis 
a tuma datos di e accidente 
aki. 


Detencion riba lama 


Kustwacht a intercepta un 
boto sospechoso cu tres 
persona y droga abordo 
den anochi di 12 pa 13 di 
augustus ultimo, despues 
di un persecucion riba 
lama grandi. 


Aunke e persecucion di e go- 
fast a cuminsa den awanan 
teritorial di Aruba, e inter- 


ceptacion a tuma lugar den 
awanan teritorial di Venezu- 
ela. Kustwacht no ta autorisa 
pa detene sospechosonan cu 
no ta riba teritorio di Aruba. 
E tres personanan a wordo 
poni den libertad y entrega 
na warda nos costa pa wordo 
saca di Pais. E droga a wordo 
destrui conforme procede- 
mento di trabao. 


Auto a hit & run borchi trafico dilanti 
rijbewijs examenbureau 


Diamars mainta a drenta 
informe di un acciden- 
te na Dominicanessen- 
straat, mesora a dirigi un 
patruya na e sitio. 


Na yegada di e patruya a bin 
compronde cu aki ta trata di 
un accidente hit & run unda 
un chauffeur a subi e isleta 
dal un borchi trafico esaki 
net dilanti di e theorie rijbe- 
wijs examen kantoor. Testi- 
gonan a duna polis e num- 
ber modelo marca y color di 
e auto. 


Boto a yega na Bucutiweg 
cu un persona cu no tabata 
duna señal di bida 


Diaranson mainta a dren- 
ta informe di cu un boto 
lo ta drentando na Bucu- 
tiweg y cu lo tin un per- 
sona abordo cu no ta duna 
señal di bida. Mesora a 
manda varios ambulance 
na e sitio. 


Na yegada di e ambulance 


mesora nan a atende cu e 
persona y a purba di reanim’e 
pero no a logra. Dokter a 
constata morto di e persona. 
Polis forensyco a presenta y 
tin e caso bao investigacion. 
Ta manda palabra di profun- 
do condolencia na e famia di 
e fayecido. 


Dama chauffeur a bira malo tras di stuur 
baha caminda ranca un palo di sosten di 
palo di luz 


Diamars mainta a drenta 
informe di un accidente 
cu hende herida na Sava- 
neta, mesora a dirigi tanto 
polis como ambulance na 
e sitio. 


Na yegada di e patruya a bin 


compronde cu e dama chauf- 
feur di e Nissan March a bira 
malo tras di stuur, bay na man 
robes dal un palo di sosten di 
palo di luz kibra. Na yegada 
di e ambulance nan a atende 
e dama victima na e sitio mes. 


Durante cu e siman a pasa 
e team di damas di Jhon- 
son University tabata na 
Aruba pa algun wega am- 
istoso y tambe tres dia di 
soccer camp completa- 
mente gratis. 


Diasabra anochi 12 augustus 
e prome wega entre SV Bri- 
tannia Damas contra di John- 
son University a tuma lugar 
y akinan e damanan di USA 
a sabi di gana cu score di 2-0. 
Dialuna, diamars y diaranson 
e soccer camp a tuma lugar 
den CD Frankyn Bareño 
na Piedra Plat for di 9or di 
mainta 12or di merdia. Un 
total di 50 mucha homber y 
mucha muher a participa den 
e soccer camp. 


Diaranson 16 di augustus pa 
6:30 di atardi a tuma lugar un 
wega amistoso entre e selec- 
cion di damas di Aruba vs. 
Johnson University y akinan 
tambe e damanan di USA a 
sabi di bay cas cu e victoria cu 
score di 1-0. Nos kier gradici 
tur persona cu di un forma of 
otro cu a haci esaki posibel y 
tambe na nos sponsornan cu 
semper t’ey: Frisian FlagAl- 
ways, Bright Bakery, Total 
Finance, Pizza Hut, Vitamalt, 
Western Union, y Govaard Z 
Aruba Auto Parts. 


Nos ta spera cu otro aña 
Johnson University lo ta bek 
na Aruba. 

Atleta di Para Taekwondo 
Elliott Loonstra PLY ta gana 3 
medaya di brons pa Aruba den 5 
competencia den dos continente, 
Europa y Oceania 


Elliott Loonstra PLY hunto cu su coach Lucia- 
no Mazzeo a representa Aruba na e Campeonato 
Europeo di Para Taekwondo riba 30 di juni 2023 
na Montargis, Francia. Aki el a enfrenta otro atle- 
ta Paralimpico, e Koreano Too Jeonghun (KOR) 
kende tabata e ganador di e pelea y tambe a termina 
siendo e campeon di e categoria. Dos dia despues 
na Solidarity Center Para Taekwondo Open riba 2 
di Juli 2023 Loonstra a enfrenta e Brasilero Claro 
Lopes. Venciendo e Brasilero, Lefty a keda pa en- 
frenta den e cuarto final e Mexicano Luis Mario 
Najera, kende na su turno a vence Loonstra pa sola- 
mente un punto di diferencia. 


E siguiente dia nan a biaha pa Australia pa participa den 
tres competencia consecutivo sin por a sosega riba dian- 
an 7, 8 y 9 di juli 2023. Esakinan tabata e ‘2023 Ocea- 
nia Para Taekwondo Open Championships’, e ‘2023 Para 
WT President’s Cup’ y por ultimo e ‘2023 Oceania Para 
Australian Open’. Aunke Loonstra a logra yega podium 
den tur tres competencia, el a keda supera pa e Brasilero 
Claro Lopes den e tres semi-final unda Loonstra tabata tin 
un lesion di e competencianan cu a tuma lugar anterior- 
mente na Francia. 
A pesar di e lesion y e cansancio di biahe Elliott ‘Lefty’ 
Loonstra PLY a lucha pa Aruba y den haci esaki a dem- 
ostra dicon e ta keda den e top 10 di ranking mundial pa 
e di dos aña consecutivo. Su posicion for di juli 2023 ta 
number 7. Oceania tabata e ultimo continente unda El- 
liott ‘Lefty’; Loonstra PLY mester a competi y representa 
Aruba. 
Considerando cu 2023 ta e aña prome cu e weganan Para- 
limpico di Paris 2024, hopi pais ta disputando nan clasifi- 
cacion directo pa e weganan cu na final di aña. Solamente 
e prome seis atleta di e ranking mas halto lo haya un cla- 
sificacion directo. Esaki ta e meta final di Elliott Loosntra 
PLY y su coach Luciano Mazzeo. 
Den e siguiente 5 lunanan Loonstra lo sigi lucha pa 
Aruba pa mehora su ranking mundial. E lo participa na 
e ‘Korea Open Para Taekwondo’ y e ‘Grand Prix di Fran- 
cia’ na augustus na e ‘Mexico Grand Prix’ y e ‘World Para 
Taekwondo Championship’ na september, na e ‘China 
Grand Prix’ na october, na e ‘2023 Chile Para Pan Ameri- 
can Games’ den november y e ultimo lo ta e ‘2023 Eng- 
land Grand Prix Finals’ na Inglatera. 
Nos kier manda un gradicimento hopi special na su 
mama Jenny, su tata Andre pa nan apoyo incondicional na 
nos atleta Paralimpico como tambe na e pueblo di Aruba. 


CBPPlat/S.V. Britannia cu exitoso soccer 
camp cu Johnson University USA 

Hooiberg Vets ta introduci un uniform nobo 
pa e temporada venidero 


17 di augustus 2023 - E eki- 
po di futbol Hooiberg Vets 
ta orguyoso di por anun- 
cia e lansamento oficial di 
nan uniform nobo. Esaki a 
sosode door di un ceremo- 
nia di bautismo cu a tuma 
lugar diaranson anochi. 
Hooiberg Vets ta un ekipo 
cu experiencia den futbol 
cu ta reuni hungadonan 
di 40 aña bay ariba cu tin 
pasion pa e deporte di fut- 
bol. 


E manager di e ekipo a co- 
menta, “Nos ekipo ta mas 
cu un grupo di hungadonan; 
nos ta un famia cu ta sostene 
y eleva otro. E uniform nobo 
aki ta representa nos balor- 
nan y aspiracionnan comun. 


Nos ta spera cu e uniform lo 
inspira nos hungadonan pa 
drenta tereno cu energia y 
determinacion renoba.” 


Aruba Bank ta feliz pa fo- 
menta e bienestar y salud 
comprensivo di nos comuni- 
dad door di apoya actividad- 
nan deportivo. 


Hungadonan femenino y masculino lo usa mesun bala durante U.S. Open 
despues di keho di hungadonan femenino 


(AP)—Hungadonan 
fe- 
menino y masculino lo 
uza e mesun bala di tennis 
e aña aki durante e U.S. 
Open, satisfaciendo hun- 
gadonan cu a keha aña 
pasa cu nan tabata hun- 
gando cu un bala di menos 
calidad. 


Top hungado Iga Swiatek— 
ken a gana e torneo aña pasa— 


tabata un di e muhenan cu a 
sinti cu nan bala no a man- 
tene su forsa mesun largo cu 
esunnan di e hungadonan 
hende homber. E U.S. Open 
tabata e unico di e cuatro tor- 
neonan Grand Slam cu a uza 
un diferente bala pa hende 
muhe y hende homber. 
Stacey Allaster, ken ta e di- 
rector di e torneo, a bisa dia- 
huebs cu e tipo di bala uza ta 


depende completamente na e 
preferencia di e hungadonan 
y nan tour, y cu e Asociacion 
di Tennis na Merca djis mes- 
ter ta na haltura di esaki pa 
asina nan por ordo e balanan 
na tempo. 


Allaster a encontra cu algun 
hungado aña pasa cu a expre- 
sa claramente nan preferencia 
pa e bala di vilt “extra duty” 
en bes di e bala “regular duty” 
cu a ser uza pa decadanan. E 
bala di extra duty a ser ob- 
serva pa fabricante Wilson 
pa ta ideal pa cortenan duro, 
e tiponan uza na Flushing 
Meadows, unda e torneo ta 
tuma luga. 


Allaster a bisa cu el a conta 
e hungadonan pa papia cu e 
liderazgo di WTA Tour y e 
conseho di e hungadonan. 
“Si WTA kier cambia e bala, 
no tin problema,” Allaster a 
conta nan. “Wilson ta acomo- 


da esey, e no ta un costa ex- 
tra, y pues e condicion cu nos 
a duna WTA tabata cu nos 
mester sa cu ki tipo di bala 
bo kier hunga cune den 2023 
na final di e U.S. Open tor- 
neo na 2022. Esey ta con hopi 
tempo adelanta Wilson mes- 
ter pa produci e volumen di 
nos balanan pa U.S. Open.” 


Hungadonan ta uzando e bala 
durante e torneonan di “half- 
court warmups” na Canada 
y Ohio y lo continua riba un 
prueba durante e torneo di 
U.S. Open, cual cuminsa dia 
28 di augustus. Allaster a bisa 
cu USTA lo warda e ora pa 
un contesta pa 2024. 


Seleccion Hubenil di damas U-14 pa competi den CFU Challenge Series na 
Antigua & Barbados 


Awe ta e gran dia cu e Se- 
leccion Hubenil di damas 
U-14 di AVB ta sali rum- 
bo pa Antigua & Barbuda 
pa torneo internacional: 
CFU Gilrs Challenge Se- 
ries. Torneo di desaroyo 
organisa 
pa 
Caribbean 
Football Union. 


E ekipo di Seleccion lo com- 
peti e biaha aki den Tier 
1- Group B, cu ta consisti 


di Cayman Islands & Turks 
and Caicos Island. Den caso 
cu nan cualifica pa semi-fi- 
nal, nan lo por topa cu Tier 
1- Group A, cu ta consisti di 
isla Puerto Rico, Jamaica y 
Trinidad & Tobago. AVB ta 
sumamente orguyoso di tur 
hungador, staff y mayor cu 
a dedica grandemente den e 
preparacion di seleccion aki 
desde october 2022. 
Team Aruba a scoge Divi 


Divi como simbolo cu ta 
representa nan. Mescos cu e 
mata ta wordo forma door di 
biento, asina aki e seleccion 
di damas U14 a traha duro y 
bou di guia di staff ta cla pa 
representa nos dushi baranca. 


Aruba ban uni, y apoya nos 
seleccion femenino hubenil 
grandemente. 

Secretario General di MEP: 
Speed Andrade y Patrick Paskel, e carpatanan di AVP a chupa 8 miyon florin di 
pagadonan di belasting 


Secretario 
General 
di 
MEP ta splica cu e añanan 
di gobernacion di AVP no 
por wordo lubida sin mas. 
Ta masha hopi fabor po- 
litico tabatin y hopi ta es- 
nan cu a “djodjo” cu placa 
di pueblo. Segun tin en- 
tendi no a cumpli cu pago 
di belasting tampoco. Dos 
di nan ta Speed Andrade y 
Patrick Paskel. Lo manda 
puntra Belastingkantoor 
tambe dicon nan ta haya 
handschoen y un trato 
preferencial. Chikitonan 
ta wordo masacra mien- 
tras e “carpatanan” Speed 
cu Patrick ta gosa. 


Speed cu Patrick Paskel 
a cobra 8 miyon di Pais 
Aruba 
E duo cu ta lastra tur hende 
tur merdia na nan antoho ta 
haciendo e trabou di oposi- 
cion pa Mike Eman. AVP fal- 
ta liderazgo y ta den kiebro. 
Den AVP tin dos coriente. 
Esnan cu ta apoya e crimi- 


nalnan condena cu castigo 
di prizon manera Benny Se- 
vinger y Paul Croes, mien- 
tras tin un grupo ta pensa cu 
mester cambio di direccion y 
a cuminsa bula afo di e barco 
di corupcion. AVP door di es- 
aki no tin forsa y no tin e cu- 
ero di cara pa hiba un oposi- 
cion fuerte. Aki Mike Eman 
a duna “ordo” riba e unico 
forsa cu e tin, esta riba Speed 
y Partick Paskel. 


Speed Andrade y Patrick 
Paskel a cobra 8 miyon den 
8 aña di gobernacion di AVP 
for di gobierno y companian- 
an estatal. For di Pais Aruba 
un total di 6 miyon florin y di 
companianan estatal 2 miyon 
florin. Pruebanan aki tur t’ey 
y a saca copia y a entrega esaki 
na Parlamento. Tur 21 Par- 
lamentario tin e pruebanan 
aki. Straño cu Gerlien Croes 
y Ryçond kendenan a caba di 
bandona e barco di corup- 
cion nunca ta menciona nada 
di esaki. Nan tambe a haya 


esaki. Nan tin miedo? Asina 
bo kier defende pueblo? Un 
total di 6 miyon di placa di 
belasting Mike Eman y tur e 
ex-ministernan di AVP a re- 
gala Speed Andrade y Patrick 
Paskel den tur sorto di forma 
di contracto pa asina nan a 
gaba Mike Eman y AVP du- 
rante 8 aña largo. 


Adicional e duo aki a cobra 2 
miyon den companianan es- 
tatal manera Utilities, RDA, 
ELMAR y WEB pa nombra 
algun. Un abuso di marca 
mayor. Por corda cu Mike 
Eman a subi truck di Serli- 
mar pa haci show y e duo aki 
mester ta grabando pa pre- 
tende cu Mike ta stima pueb- 
lo. Mike Eman riba truck di 
ELMAR den campaña y nan 
mester t’ey. Mike Eman a bay 
corta yerbe dilanti un cas no 
habita pa 10 aña y nan tabata 
t’ey pa gaña pueblo anto cob- 
rando miyones. 
Awe, Mike a ordena e carpa- 
tanan aki pa nan yuda AVP 


den oposicion y yuda AVP 
manipula e pueblo aki mes- 
cos cu nan a haci na 2009 
cu e BBO. Esta gaña cu lo 
elimina BBO y nunca, pero 
nunca nan a cumpli cu esey. 
Es mas a haya BBO na 3% y 
a entrega esaki na 3.5%. Pues 
na e malandro amigo di Mike 
Eman di AVP pueblo mester 
keda atento cu nan campaña 
pa difama tur hende pa purba 
yuda AVP bini bek. Di awor 
ta manda mensahe pa nan cu 
nan no lo logra. Nan a yuda 
causa demasiado daño na e 
pais aki. Nan a defende mal- 


dad. Nan a yuda kibra Aruba 
financieramente. Nan a yuda 
causa e mega debe. 


En bes di yuda educa nos 
pueblo pa hunto tur hende 
por prospera nan kier scoge e 
caminda di egoista esta han- 
cho pa nan cu placa di pueblo 
y smal pa pueblo. Pueblo lo 
keda ricibi informacion di 
nan fechoria y abusonan pa 
asina nan tampoco no des- 
gracia fondonan di pueblo 
na nan antoho manera nan a 
haci di october 2009 pa no- 
vember 2017. 


Parlamentario Alvin Molina (MEP): 
Pabien na Cuerpo Policial Aruba y nos Alto Comisario 


Cada colega cu mi papia 
cune, sin excepcion, ta con- 
tento cu nos Alto Comisa- 
rio Sr. Ramon Arnhem. Di 
chikito te grandi, di studi- 
ante te pensionado, hasta 
detenido a expresa cu Sr. 
Arnhem ta haciendo un 
bon trabou. Durante cel- 
ebracion di Dia di Cuerpo 
Policial na Misa Sagrado 
Curason, tambe colega- 
nan presente ta papia di 
su humanidad, humildad 
y liderazgo. Trabounan 
interno tin hopi, entre 
otro, pa organisacion di 
korps, training pa person- 


al y specialmente e “re- 
chtspositie” cu coleganan 
merece. Mi a compronde 
cu pronto Korpschef ta cla 
pa duna un presentacion 


di su maneho y/of plan na 
Parlamento di Aruba. 


Un bon speech di nos Minis- 
ter di Husticia Sr. Rocco Tjon 
tocante e lema di KPA cu ta 
siguridad, integridad y servi- 
cio. Palabranan cu mester ta 
central den cada departamen- 
to di Husticia. Palabranan 
sigur emocional y di inspi- 
racion di nos Alto Comisa- 
rio cu a cumpli 1 aña den su 
funcion. Sr. Arnhem ta sinti 
su mes bon ricibi y bonbini 
aki na Aruba. Mirando e bon 
trabou cu e ta eherce, sigur e 


bonbini ey ta bon mereci. E 
parti culminante di e mainta 
na Misa tabata pa ricibi e 
bendicion pa Cuerpo Poli- 
cial Aruba, coleganan polis y 
coleganan administrativo cu 
ta brinda servicio na pueblo. 
Retonan sigur tin, pero ben- 
diciona nos ta. 
Aruba te ainda tin dimas vio- 
lencia, dimas arma y dimas 
droga. Cada caso ta 1 di mas, 
ta 1 cu nos no mester acep- 
ta, ta 1 cu mester a evita di 
pasa. Ta bon si pa nos realisa 
tambe cu internacionalmente 
Aruba ta wordo reconoci pa e 


siguridad cu nos ta brinda, e 
motibo number 1 dicon tur- 
istanan ta bishita nos isla. E 
nivel di siguridad cu nos tin 
ta danki na comportacion di 
nos hendenan y sigur danki 
na esfuersonan di Cuerpo 
Policial Aruba y tur “stake- 
holders” den veld di siguri- 
dad. Nos mester cuida e ben- 
taha precioso cu aki nos tin, 
cu tur herment cu nos tin. 


Masha pabien na Cuerpo 
Policial Aruba, pabien na nos 
Alto Comisario Sr. Ramon 
Arnhem. 

Resultado Sorteo 
17 augustus 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
6 


94 


0 
0 
0 
0 
0 



3 



x Match 4 
78.000,- 


Proximo Jackpot 


Sorteo # 


Sorteo # 6207 


Sorteo # 


x afl 8,00 


Mega Ball 


Proximo Jackpot 


350.000,- 


x match 4 


7707 


Sorteo # 4005 


Sorteo # 879 


x afl. 500,00 


x afl.15,00 
x afl 50.00 


Sagitario 


FP 


910 


x Jackpot 


Sorteo # 4005 
Sorteo # 


Sorteo # 2061 


3714 


2406 


Sorteo # 4005 


7976 


x Jackpot 


x Match 4 
x afl. 12,00 


www.lottoaruba.com 


resultado : sorteo 17 aug 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


1781 
400.000,- 


x Jackpot 
x Match 4+ 


Proximo Jackpot 


X2 


2004 


Afl. 460.000,- 




Letter 


0 
0 
0 
0 


0 
5 


160 


0 
0 
0 
0 
0 



7 



X2 
01-13-15-21-24 


3288 


www.lottoaruba.com 


resultado : sorteo 17 aug 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


4402 
400.000,- 


x Jackpot 
x Match 4+ 


Proximo Jackpot 


FP 


178 


x Jackpot 


Sorteo # 8020 
Sorteo # 


Sorteo # 1769 


5317 


1340 


Sorteo # 7064 


5785 


x Jackpot 


x match 4 
x afl. 12,00 


9640 


Sorteo # 5823 


Sorteo # 753 


x afl. 500,00 


x afl.15,00 
x afl 50.00 


Libra 


Sorteo # 


x afl 8,00 


Mega Ball: 


Proximo Jackpot 


350.000,- 


x match 4 


x Match 4 
83.000,- 


Proximo Jackpot 


Sorteo # 


Sorteo # 6211 


Afl. 460.000,- 


anochi 


diario 
Korsou 
super4 
flamingo 


3973 
5569 
3343 
2016 
1940 
5502 
super5 
6884 
9491 
1534 
92202 
1145 


sorteo/servicio 


Ban uni pa venera y celebra nos 
Dushi Niño Hesus 
Nos, Aruba y henter mun- 
do mester di hopi oracion 
pa paz. Alabes nos lo com- 
bina nos nobena cu aper- 
tura di aña escolar nobo. 
Ta p’esey nos kier a invita 
henter nos comunidad, 
grandi y chikito, tur fiel 
pa ban uni pa resa pa un y 
tur, en especial nos mucha 
y hobennan. 


Novena, sigui pa Santo Sac- 
rificio di Misa lo tuma lugar 
tur dia den Misa Inmaculada 
Concepcion na Santa Cruz. 
Diaranson 16 di augustus pa 
6:15pm; 
Diahuebs 17 di augustus pa 
6:15pm; 
Diabierna 18 di augustus pa 
6:15pm; 
Diasabra 19 di augustus pa 
6:15pm; 


Diadomingo 20 di augustus 
pa 7.15am; 
Dialuna 21 di augustus pa 
6:15pm; 
Diamars 22 di augustus pa 
6:15pm; 
Diaranson 23 di augustus pa 
6:15pm; 
Diahuebs 124 di augustus pa 


6:15pm;. 


Diabierna dia 25 di augustus 
lo celebra Fiesta di Niño He- 
sus di Praga y lo haci esaki cu 
oracion den misa cu lo cum- 
insa pa 6:15pm sigui pa un 
Santo Sacrificio di Misa pa 
7pm. 


E declaracion di BBO/BAVP/ 
BAZV di augustus lo ta 
disponibel dia 4 di september 
2023 
E fecha cu e declaracion ta disponibel 
a cambia 


Manera conoci, entrante 1 
di augustus 2023 e cobran- 
sa di BBO na frontera a 
drenta na vigor. Relaciona 
cu esaki, Departamento 
di Impuesto ta participa 
cu e declaracion di BBO/ 
BAVP/BAZV di luna di 
augustus 2023, lo ta dis- 
ponibel den e portal “BO 
impuesto” desde dia 4 di 
september 2023. 


E sistema di BBO na fron- 
tera ta encera cu e datonan 
di BBO paga na frontera ta 
cubri e luna completo. Ora e 
luna di declaracion termina, 
ta procesa e delaster datonan 
di fin di luna ricibi di De- 
partamento di Aduana, den e 
declaracion di e contribuyen- 
tenan. 


E declaracionnan di BBO/ 
BAVP/BAZV di september 


2023 padilanti, lo ta disponi- 
bel den e portal “BO impues- 
to” desde fecha 2 despues cu 
e luna termina. Por ehempel, 
e declaracion di september 
2023 lo ta disponibel dia 2 di 
october 2023. 
Pa loke ta e otro declara- 
cionnan cu mester wordo en- 
trega mensualmente manera 
loonbelasting y toeristenheff- 
ing, no tin cambio. E declara- 
cionnan aki, tur luna ta keda 
disponibel den e portal “BO 
impuesto”, 30 dia prome cu e 
fecha final. 


E fecha final pa entrega e 
declaracion di BBO/BAVP 
y BAZV y e otro declara- 
cionnan mensual, ta keda dia 
15 di e luna siguiente. Sola- 
mente si e fecha aki ta cay 
den fin di siman of riba un 
dia liber, e ora e fecha final ta 
bira e siguiente dia di trabao. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. arubiano balente 
Pa mas informacion por yama 
Tel. 563 6762 
_________________________ 


TA BENDE 
Combo di regalo pa 
tur ocasion: 
Mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


TA HUUR 


se alquila habitacion con todo 
incluido 


brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 
SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 


ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA BUSCA 


señora cu auto dialuna pa 
diabierna pa busca yiu di skol, 
cushina y hasi limpieza di cas 
11.30 -5.30 
Tel. 563 8822 
_________________________ 


SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 


sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


TA BENDE 


bbQ grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


Sushi den cura? 


ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 


bunita cas na gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


TA HUUR 
Cas na bubali 17g 
3 camber / 2 baño 
Pa mas info 
Tel. 561 1496 / 662 9832 
___________________________ 


San Nicolas: 
Aloe 
Tel. 584 4606 


Oranjestad: 
Central 
Tel. 585 1965 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


TA BUSCA 
Fundacion Cas di mi Chepa 
buscando schoonmaakster 
pa traha full time, pa mas info 
manda bo Cun email: 
info@fundashoncasdimichepa.com 
y yama Tel. 586 2041 
pa un cita 
________________________ 


TA HUUR 
Habitacion con todo incluido 
Tel. 564 1979 
_________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


A22 


Diabierna 18 augustus 2023 obituArio 


Lagrima y flornan por seca, su recuerdonan 
y tur loke el a haci y significa pa nos, lo keda 
graba pa semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu dolor na nos curason, pero conforme 
cu boluntad di Dios, nos ta participa 
fayecimento di nos ser stima: 


Michel Marlon Thodé 
Cariñosamente yama “Maiky” 
*06-09-1962 - †16-08-2023 


Acto di entiero lo wordo anuncia despues 


“Señor ta mi wardador, mi’n tin falta di 
nada. 
Den cunucu di yerba berde e ta ponemi 
sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu tristesa pero conforme cu boluntad di 
Dios nas ta participa fayecimento di: 



Joseph Bellarion Helder 
Mihor conoci como “Beo” 
*30-04-1941 - †16-08-2023 


Acto di despedida lo wordo anuncia 
despues 


Shelo ta di fiesta, e reina di alegria a tuma su ultimo vuelo 
cu destinacion shelo, asina nos lo cord’e, semper contento, 
semper cu un sonrisa y semper bailando. 


Cu dolor na nos curason, pero conforme cu boluntad di Dios, 
nos ta participa fayecimento di nos ser stima: 


Frederika Laclé – Oduber 
mihor conoci “Dididi/Deis” 
Vda di Adriaan “Poipy” Laclé 
20-11-1923 – 12-08-2023 


Yiunan: 
Alvin y Imelda 
Vilma y George 
Adriaan “Poipy” y Marouschka 
Oscar “Pinky” 
Nietonan: 
Alvin, Janice y yiunan 
Walter, Amy y yiunan 
Clarissa, Marcel y yiunan 
Imalva y Anthony 
Dwight, Artaiza y yiunan 
Omar, Hilda y yiunan 
Giomar, Yeritza y yiunan 
George-Dimar, Kristina y yiunan 
Jeniree, Richard y yiunan 
Antoine, Angelique y yiunan 
Sherelyn y Benjho 
Rudselyne 
Aryenne y Joscar 
Rumannan na bida: 
Edwin “Winchi” y †Lesbia Oduber-Toledo y famia 
Emma y Ildo Ponson-Oduber y famia 
Geraldine y Eliseo Colin–Oduber y famia 


Prima Stima: 
Daphne Arends y famia 
Corrie Oduber y famia 


Mama di su nietanan: 
Judith Croes 


Su iha stima: 
Gor Rozenberg y famia 


Amiganan di cas: 
Shanine, Arelys, Lichi, Antonia, Joanne, Brigida, Dalilah, 
Sharla, Reeshma y Chichi. 


Subrino/a nan, primo/a nan, amigo/a nan, tur esnan cu a yud’e 
y tur demas famia: 
Laclé, Oduber, Tromp, Arends, Heronimo, Croes, de Kort, 
Ponson, Colin, Kelly, Harms, De Castro Loopstok, Finke, 
Daal, Celaire, Ras, Bergen, Duzon y Franken. 
Acto di entierro y condolencia lo tuma lugar: 
Diahuebs 17 di Augustus 2023 na Aurora Funeral Home 
desde 7pm pa 9pm 
Diabierna 18 di Augustus 2023 na Misa San Francisco na 
Playa 9am pa 11am y despues pa Santana Catolico na Playa. 
Lamentablemente despues di entierro nos no por ricibi bishita 
di condolencia na cas. 
Nos disculpa si den nos tristeza nos por a lubida di un of mas 
famia. 


Preferiblemente na lugar di flor of krans por hasi un donacion 
na Hospice Atardi. Pa esaki lo tin un box disponible na Aurora 
y Misa. 


A23 
Diabierna 18 augustus 2023 
obituArio 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Ciu profundo dolor na nos curason, pero 
conforme cu boluntad di Dios, nos ta anuncia 
fayecimento di: 



Eulogio Ramon Robert 
Mihor conoci como: “Mo Loy of “Pito” 
13-09-1944 - †30-07-2023 
Na bida amor di su yiu 
Ex-operator di taxi Central 
Ex miembro di Prensa/ Media 


Na nomber di su: 
Yiu di criansa: 
Suhaily Nicolaas-Martie y esposo Ixomar Nicolaas 


Nieto(a)nan: 


Ixshailly 
Ixlyanne 
Ixqion 


Rumannan: 


†Jacobo Robert y esposa Josefina Robert-Damian 
y yiunan 
Laurens Robert y famia 


Prima stima: 


Filomena Sophia y famia 


Primo: 


Anthony Robert 


Su muchanan di cas: 
Shawn, Jackyann, Emma, Archel, Sherman, 
Anselca, Christy, Shayenne, Jadirah, Xavier, 
Naila, Lubia, Rachelle, Walter, Judeila 


Amiga(o)di cas: 


Rubia, Ali, Papo, Osvaldo, Raiza, Silvia 


Amigonan taxista, amigonan di Aruba Jrs, 
Medionan di prensa, Cas di Partido AVP, teamnan 
di Softball, miembronan di A.V.B. y demas 
amigonan 


Demas famia: Robert, Nicolaas,Martie, Sophia, 
Tromp 
Nos disculpa si den nos tristeza nos por a lubida 
di menciona alun famia of conocir. 


Ta invita tur amigu Bisiña y conosirnan pa e 
ceremonia di despedida cu lo tuma lugar Diasabra 
19 di augustus 2023 di 7 pm pa 9 pm na Aurora 
funeral home. Cremashon lo tuma lugar den 
seno familiar. 


Porfabor bini na colornan alegre 


Pero esnan cu confía den Señor lo 
haya forsa renoba cada bes; nan lo 
bula halto manera Aguila. 
Nan ta core sin cansa, nan ta cana 
sin perde rosea. 
Isaiah 40:31 


Cu hopi tristesa pero conforme cu 
boluntad di Dios nos ta anuncia 
cu inesperadamente a bay laga nos 
den brasa di Señor 


Sra. Juanita Victoria de Cuba 
*11-05-1945 †13 -08- 2023 


Tata di su yiunan: 
Ex-casa Gregorio van der Biezen 
Yiunan: 
Maria R. van der Biezen y famia 


Robert G. van der Biezen y famia 
Christina van der Biezen y famia 
Julieta M. van der Biezen 
Rumannan: 
Mario A. de Cuba y famia, Dominico P. de Cuba, Maria P. de 
Cuba, Felix W. de Cuba, 
Veronica Romero – de Cuba y famia, Filomena F. de Cuba 
y famia, Sofia A. Bordés – de Cuba y Famia, Daniel A. de 
Cuba y famia 


Nieto(a)nan: 
Gareth C. Cilie y Kimberly Peterson y famia, Marisa S. Josefa 
y Wilfried N. Schooneman y famia, Chaney Clementina 
Manera nieto: Ethan I.V. Romero 


Bisanieto(a)nan: 
Emma Rose Ai Min, Leianna Ai Li & Aaron James Si Jen, 
Gina Sophia & Mila Rose 
Su hijanan stima: 
Shakira S. Romero y Quinsley de Cuba, †Erwin (Rochi) 
Winterdal 


Sobrino(a)nan: 
Astrid de Cuba y famia, Sharon de Cuba y famia, Michell 
de Cuba, 
Guido de Cuba y famia, Mario de Cuba, Dennis de Cuba, 
Shakira S. Romero y famia, 
Michelangelo Romero y famia, †Gino Wout y famia, Rosalie 
Bell, Cheyenne de Cuba, 
Gianni de Cuba, Quinsley Evertsz – de Cuba y famia, 
Qiandra de Cuba y famia 


Sua y cuñanan: 
†Marianita Britten, Israel A. Romero, Freddy Bordes, 
Sandra Stamper, Veronica van der Biezen, Celestina van 
der Biezen, Mary Giron – van der Biezen, Victor van der 
Biezen, Ambrocio van der Biezen 


Omonan y Tantanan: 
Simon Gonzales y famia, †Johana Carrilho- de Cuba y 
famia, † Felix Gonzales y famia, †Petronilia de Cuba y famia, 
†Maria Tromp – de Cuba y famia, †Gregorio de Cuba y 
famia, †Josefa Hanst – de Cuba y famia 


Su miho amiga /bisiña: 
Justina Winterdal 


Primo(a)nan, sobre Primo(a)nan, amigo(a)nan, conocirnan 
y bisiñanan 


Demas famia: de Cuba, van der Biezen, Gonzales, Carrilho, 
Hanst, Tromp, Romero, Bordés, Stamper, Britten, Josefa, 
Cilié, Clementina, Abath, Carrilho, Wolf, Lesire, Orman, 
Kock, Giron, Kelly, Farro, Themen, Winterdal, Angela, 
Peterson, Schooneman. 


Lo tin oportunidad pa condoleer diahuebs 17 augustus 2023 
di 6:00p.m. pa 8:00 p.m. na cas den ceno familiar na Sabana 
Basora 6. 


Ta invita pa acto di despedida cu lo tuma lugar diasabra dia 19 
di Augustus 2023 na Aurora Funeral Home di 8:00 pa 11:00 
di mainta. Despues pa Santana Central na Sabana Basora. 
Despues di entiero no ta ricibi bishiti di condolencia na cas. 


Nos desculpa si den nos tristesa nos por a lubida un persona 
den e anuncio aki. 


“Señor ta mi wardador, mi’n 
tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu profundo dolor na nos cu- 
rason, nos ta anuncia fayeci- 
mento di: 


Nelson Guillermo Jacobs 
Mihor conoci “Netto” 
09-12-1961 - †12-08-2023 


Na nomber di su: 
Querida casa: Marie-Josee Jacobs-Boekhoudt 
Yiunan: Marushka Sherrill Jacobs y Luther Sherrill 
Joshua Jacobs 
Nelson Jacobs Jr. 
Nietanan y nieto: Keighley Visser 
Tommy Visser 
Amelia Sherrill 
Mayornan: Cecilia Jacobs y †Guillermo Jacobs 
Rumannan: Carmen Jacobs y Gerard Louwers 
Daniel Jacobs y Marion Kan 
Subrina y subrinonan: Krystle Geerman 
Jaydeon Jacobs 
Daniel Jacobs Jr 
Dangui Jacobs 
Swa: Danilo Boekhoudt 
Suegra y suegro: Marjorie Odor y Mateo Boekhoudt 
Tanta y omonan, primo y primanan, famia y amis- 
tadnan: Jacobs, Boekhoudt, Trimon, Odor, Boezem, 
Gomez, Vrolijk, Maduro, Thijsen, Arends, Geer- 
man. 
Tur su ex coleganan di Toyota 
Nos ta pidi nos disculpa si den nos tristesa nos por a 
lubida un of mas famia. 
Acto di condolencia lo tuma lugar Diasabra 19 au- 
gustus 2023 na Royal Funeral Home for di 9:00 am 
pa 11:00 am. Cremashon lo tuma lugar den seno fa- 
miliar. 
Lamentablemente despues di entiero nos no por 
ricibi bishita di condolencia na cas. 


Cu nos defunto stima sosega na paz y drumi dushi 
den brazanan di Señor. 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento 
di: 


Teres Chery 


Acto di condolencia lo tuma lugar na Aurora Fu- 
neral Home, Diabierna 18 augustus 2023 for di 
7or te cu 9or di anochi. 


Ta invita pa acto di despedida cual lo tuma lugar 
na Aurora Funeral Home Diasabra 19 augustus 
2023 di 2’or pa 4or di atardi despues lo Sali bai 
pa santana central na Sabana Basora. 


